Euskal odoleko bi emakume Venezuelako historian –\nEuskal Herritik milaka joan ziren Mundu Berrira, hau da, Ameriketara, bizimodu hobe baten bila, Ainitz artzain gisa, besteak soldadu edo eskribau moduan… eta Ameriketako bazterrak euskal abizenez bete zituzten. XIX. mendean, Ameriketako iraultzak piztean, ainitz izan ziren matxinoen alde borrokatu zirenak, eta baita militar zanpatzaileen lerroetan aritu zirenak ere. Oraingoan, Venezuelan, matxinoen alde aritu izan ziren euskal odoleko bi nesken aipamena ekarriko dut lerro hauetara. Lehena Luisa Arranbide eta bigarrena Zezilia Mujika, gaur Venezuelako abertzale martirien zerrenda luzean aurki ditzakegunak.\n1789an jaio zen La Guairan, diruz ongi zebilen euskal odoleko familia batean. Aita Jabier Arranbide zuen eta ama Petronila Roldan. Etxe hartan bilkura franko egiten zituzten, zeinetan arteaz, kulturaz eta politikaz mintzatzen ziren. Simon Bolibar berak bilkura horietara joateko ohitura omen zuen. Aipatu bileretan ideia iraultzaileak eta independentzia zaleak ohiko gaia ziren. Iduriz, arranbidetarren etxean matxinadarako lehen urratsak antolatu omen ziren.\nEspainiarrek antolamendu horien berri eduki bezain laster, Luisa atxilotu eta jende aurrean torturatu zuten Caracaseko Kaputxinoen Plazan, orduan San Juan plaza deitzen zena. Aipatu plazan, kanoi handi batean lotu zuten Luisa, biluzik, eta sastasokaz kolpatu zuten konortea galdu zuen arte.\nIkusleek kontatu zutenez, ez zuen negarrik egin, eta jotzen zuten aldiro, Gora aberria! Heriotza tiranoentzat! oihu egiten omen zuen. Hainbat urteren buruan, Puerto Ricora joan zen eta 1814an, hamasei urte zituela, Tomas Pacannisekin ezkondu zen eta bost seme-alaba izan zituzten. 1825ean, hogeita zortzi urterekin, hil zen azken alabaz erditzean.\nZezilia Mujika Yaracuyko San Felipe hirian sortu zen 1790. urtean, euskal jatorriko familia aberats batean. Badirudi Martin Mujika, Zeziliaren aita, masoia zela, eta ideia iraultzaile eta independentzia zaleekin bat egiten zuela. Gazte-gaztetik Zeziliak, Henrique Villalonga senargaiarekin batera, matxinoen aldeko mugimenduan militatu zuen, matxinoentzat zintzilikarioak josten eta olerkiak eta kantuak egiten eta zabaltzen. Henriquek bitartean paskinak eta propagandazko buletinak hedatzen zituen. 1812an Venezuelan izan zen lurrikaran Zeziliaren aita hil zen eta Zeziliak gaizki pasatu zuen haien ondasunak mantendu ahal izateko.\n1813an espainiarrek, mugimendu independentzia zalea moztu nahian, jende parrasta bat atxilotu eta torturatu zuten, horien artean Zezilia eta bere senargaia zirelarik. Zezilia Cocoroteko bidean den Zunzunes deituriko tokira eraman zuten, eta han, enbor lodiko zuhaitz batean loturik, fusilatu zuten. Hil behar zutela ikusirik, konpromiso-eraztuna eta ile-xerlo bat eman zizkion hango ezagun bati presondegian zeukaten Henrique senargaiari eman ziezazkioten. Gora askatasuna! oihu eginez fusilatu omen zuten.\nLuisa Arranbide, Venezuela, Zezilia Mujika


Prezioak - tamé\nJaso arazorik gabeko jakinarazpen pertsonalak.\nUrtero 3,99€ tan bakarrik.\nZuri eta zure bikoteari buruzko jakinarazpenak.\nUrtero 4,99€ tan bakarrik.\nMantendu zure etxea informatuta.\nUrtero 5,99€ tan bakarrik.\nZure lagun hurbilenen talde-jakinarazpenak.\nUrtero 6,99€ tan bakarrik.\nFamilia Plus Plana\nKudeatu familia osoa puntu batetik.\nUrtero 8,99€ tan bakarrik.\nZuretzat eta zure enpresarentzako jakinarazpenak.\nUrtero 9,99€ tan bakarrik.\nAutonomoen Kudeaketa Plana\nAutonomoentzako bokazioa duten agentziak eta bulegoak.\nUrtero 12,99€ tan bakarrik.\nEnpresa Kudeaketa Plana\nEnpresentzako bokazioa duten agentziak eta bulegoak.\nUrtero 13,99€ tan bakarrik.\nKudeaketa Plan Mistoa\nTalde zure bezero onenen jakinarazpenak.\nUrtero 26,99€ tan bakarrik.\nEnpresa Kudeaketa Plana Plus\nIzan zaitez enpresa kopuru handi baten jakinarazpenen berri.\nUrtero 27,99€ tan bakarrik.\nKudeaketa Plan Mistoa Plus\nKudeatu jendearen eta enpresen jakinarazpenen kopuru handia.\nUrtero 29,99€ tan bakarrik.\nKudeaketa Plana 250\nKudeatu gehienez 250 pertsona edo enpresa.\nUrtero 299,99€ tan bakarrik.\nKudeaketa Plana 500\nKudeatu gehienez 500 pertsona edo enpresa.\nUrtero 499,99€ tan bakarrik.\nKudeaketa Plana 1000\nKudeatu gehienez 1000 pertsona edo enpresa.\nUrtean 999,99€ tan bakarrik.


Moodle 2.9ren berrikuntzak - MUko Informazio Sistemak\nMoodle 2.9ren berrikuntzak\n.-(e)k idatzia\t 2015/07/22 2\nMoodle-ko 2.9 MUra iristsi den honetan ikasturte honetan erabili dugun 2.7 bertsioarekiko dakartzan berrikuntza nabarmenenak labur-labur azaltzera nator gaurkoan.\nForoetan e-postaz mezuak publikatzea\nOrain arte foroen jakinarazpenak e-postaz jaso arren, erantzun nahi izanez gero Moodle-ra sartu eta bertatik egin behar zen. Orain e-postari erantzunda zure mezua foroan publikatu egingo da.\nForoetan e-postaz erantzunak bidali\nIkastaro bateko atal bateko eduki guztiak batera ezabatu\nHemendik aurrera ikastaro bateko atal bat (eta bere barruko eduki guztiak) klik bakarrean ezabatu ahal izango dira. Kontuz erabili funtzio hau!\nIkastaroetako atalak ezabatzeko aukera\nIdatzitako testuen gordetze automatikoa\nMoodle-k Atto testu-editorea erabiliz idazten ditugun testuak orain automatikoki gordetzen ditu.\nIrudiekin “klik eta eraman” testu-editorera\nAurrerantzean irudiekin “klik eta eraman” funtzioa testu-editorean ere badabil.\nTestu-editorean irudien “klik eta eraman” egiteko aukera\nGaldetegietako hainbat gauzetan aldaketa nabarmenak egin dira: editatzeko pantailaren diseinua, atalak, galdera baldintzatuak,…\nForoetan elkarrizketa zehatzetan harpidetzea\nOrain posiblea da foro bateko elkarrizketa batean bakarrik harpidetzea, foro osoan harpidetu beharrik izan gabe.\nForoetako elkarrizketa zehatzetara harpidetu\nBeste berrikuntza asko ere badaude (gune pribatuan fitxeroak e-postaz igotzea, diseinu aldaketak, mezularitza sistema berritua,…), baina gehiegi ez luzatzeko berrikuntza guztiak azaltzen dituzten bideoekin uzten zaituztet:\nBerrikuntza guztien azalpena hurrengo bi estekatan topatuko dituzue:\nMoodle 3.1 bertsioaren berrikuntzak Moodle 2.7ren berrikuntzak Moodle 2.3 bertsioaren berrikuntzak Moodle-n ikastaro eleanitzak diseinatzen, orain errazago\nTags berrikuntzakMoodlemoodle 2.9\nMr. Robot\t on 2015/09/08 at 11:34\nBertsio berri honekin, moodlenplataforma erabilgarritasun eta diseinuaren aldetik dexente hobetu dala deritzot.\nHala ta be, ikasgaien edukia HTML formtauan ez baldin badago sartuta, Moodle plataformak eskeintzen dituen abantaila eta 2.0 ezaugarri nabarmenenak galdu egiten diez.\nSuposatzen dot zuen lana ez dala izango ikasgaien edukia sartzea edo editatzea, baina ez legoke txarto ardura hori daukanari Moodle eta HTML formatuko edukien arteko onurak azaltzea.\nNire ustez ez dauko sentzurik kriston gaztelu bat eraiki gero IKEA-ko altzariz apaintzeko.\nDana dala zuen lana benetan eskertzekua da.\nIñigo Zendegi Urzelai\t on 2015/09/09 at 12:52\nMilesker zure iruzkinagatik Mr. Robot (zuk ere gustoko duzu seriea ezta?), pozten naiz bertsio berria eta diseinua gustatu bazaizu 🙂\nMoodle-ra igotzen diren edukiak ikasgai bakoitzaren eta testuinguruaren araberakoak izaten dira (ez da gauza bera ikasgai presentziala edo online-koa izan, adibidez), baina saiatzen gara irakasleei plataformak eskaintzen dituen aukerak ezagutarazten norberak gero kasu bakoitzean zer erabili erabaki dezan.


Aozaraza kaleko bizilagunek Bidebarrieta inguruko Bertakoentzako gunean aparkatzeko baimena eskatu ahal izango dute — Oñatiko udala\nAozaraza kaleko bizilagunek Bidebarrieta inguruko Bertakoentzako gunean aparkatzeko baimena eskatu ahal izango dute\nAparkalekuen udal ordenantza aldatzeko proposamena behin behinekoz onartu da\nBidebarrieta kaleko 6. gunean, Bidebarrieta, Zubibarri, Motxon, Atzeko kalea, Kale Barria, Errementeri plaza eta Ramon Irizar kaleko bizilagunek aparkatu dezakete, baldin eta horretarako baimena eskatu eta dagokion udal tasa ordaintzen badute. Ostiralean ireki zen hain zuzen, 50 €ko urteko tasa ordaintzeko epea. Baina Atzeko kalea oinezkoentzat egokitzeko lanak egin ondoren, egoiliarrei gordetako aparkatze gune hori Aozaraza kalekoei ere zabaltzea erabaki da.\nGaia, pasa den asteko Osoko Bilkuran aurkeztu eta ahobatez onartu zen. Ondorioz, Araututako Aparkalekuen Udal Ordenantzan aipatu aldaketa jasoko da eta Gipuzkoako Aldizkari Ofizialean argitaratuko da, alegazioetarako hilabeteko epea emanez. Inork kontrakorik azaltzen ez badu, aldaketa, automatikoki, behin betiko izaeraz onartuta geratuko da eta indarrean sartuko da.\nHorrek esanahi du, tramitazio epea beteta alegaziorik jasotzen ez bada, Aozaraza kaleko bizilagunek Bidebarrietako Bertakoentzako 6. gunean aparkatzeko baimena eskatu ahal izango dutela. Eskaera horiek egiteko aukera udazkenean zabaldu ohi du udalak, hurrengo urtera begira. Kasu honetan, 2020ra begira.\n"Berakoentzako" aparkalekuak Errementari plazan


Busturiko Udala - Jaun zuriari buruzko elezaharra\nJaun zuriari buruzko elezaharra\nJaun Zuriari buruz ezagutzen ditugun lehenengo datuak XIV. eta XV. mendekoak dira. Lehenengo Conde Barcelosek (1288-1346) aipatzen du Livro das linhagens liburuan eta gero Lope Garcia de Salazarrek Crónica de las Siete Casas de Vizcaya y Castilla liburuan.\nConde Barcelosek dio Ingalaterrako erregearen anaia bat Bizkaiko itsasertzetara heldu zela, Jaun hautatu zutela eta Busturian liskar bat izan zuela Asturiaseko Moniño Konde jaunarekin eta bentzutu eta hil egin zuela. Ostera, Lope Garcia de Salarek esaten du Eskoziako erregearen alaba Mundakara etorri zela bere zerbitzariekin, Sugaar* deritzon deabruak haurdun utzi zuela (Joxe Migel Barandiaranen ustez, Sugaar*, Etxeko Jauna, dirudienez, XIV mendeko Bizkaiko deabru hura da) eta Jaun Zuria deitu zioten semea izan zuela.\nBi autore horiek biltzen dute sorrera mito bat izango zena, jaurerri baten sorketa justifikatzen duen kondaira, Jaun Zuria, Bizkaiko lehenengo jaunaren elezaharra.\nBizkaitarrek Leoneko Erregearen armadari aurre egiteko armadaburu hautatu zuten eta Arrigorriagan bentzutu zuen; eta gero Bizkaiko Jaun hautatu zuten Jaun Zuria izenarekin. Oleoz egindako bere argazki bat, XVI. mendekoa, ere badago eta bera da, orobat, Gernikako Juntetxeko zerrendan agertzen den lehenengoa ere.\nJaun Zuria bizi eta hil zen lekuari buruz Busturian oraindik bizirik dauden herri tradizioak Joseba Agirreazkuenaga Zigorragak bildu ditu. Leku hori Torrezarreta izango litzateke, Metxikara (Errigoiti) doan bidetik hur zegoen dorrea.\n* Lope Garcia de Salazarek bere “Crónica de siete casas de Vizcaya y Castilla” liburuan (1454) aipatzen duen Sugaar eta Bizkaian Sugaar deritzon etxeko jauna gauza bera dira (Joxe Migel Barandiaranen EUSKAL MITOLOGIA)


Posible al da paludismoa desagerraraztea? | grupoproafrica, afrikaren alde\nZenbat paludismo-kasu daude munduan?\n2016an mundu osoko paludismo-kasuak 216 milioi inguru izan zirela kalkulatu dute, 2010ean 237 milioi eta 2015ean 211 milioi. 2016ko paludismo-kasu gehienak OMEren Afrikako eskualdean erregistratu zituzten (% 90), eta, jarraian, Asiako hego-ekialdekoan (% 7). Paludismo-kargaren % 80 15 herrialdek dute beren gain, guztiak Saharaz hegoaldeko Afrikakoak, India salbu.\nPaludismoaren intzidentzia-tasa zenbatetsia % 18 jaitsi zen mundu-mailan 2010. eta 2016. urteen artean, hau da, 1.000 biztanletik 76 gaixotzetik 63 kasu izatera igaro ginen. Beherakadarik handiena Asia hego-ekialdeko eskualdean izan zen (% 48), gero Ameriketakoan (% 22) eta ondoren Afrikakoan (% 20).\nPaludismoak eragindako heriotza-tasak gaixotasunaren banaketa geografikoaren patroi berbera du. 2015 eta 2016 artean 445.000 heriotza inguru eragin zituen munduan, horietatik % 91 Afrikan eta % 6 Asia hego-ekialdean.\n2016ko datuak 2010ekoekin alderatuz gero, hilkortasunak eskualde guztietan egin zuen behera, Mediterraneo ekialdeko eskualdean izan ezik; ingurune horretan heriotza-tasek ez dute ia aldaketarik izan aipatutako urteetan.\nZer neurri hartu behar dira gaixotasuna desager dadin?\nMundu-mailan garrantzitsuak diren gaixotasunen artetik paludismoa desagerrarazteko, funtsezko hiru gako daude: diagnostikoa azkar jakitea, gaixoek tratamendua eskuragarri izatea eta eltxoaren ziztadei aurrea hartzea kimioprofilaxiaren bidez edo eltxo-sareak erabilita, bektoreak desagerraraziz.\nZenbatetsi dutenez, artemisinina oinarri duen terapia konbinatuko 409 milioi tratamendu inguru erosi zituzten herrialdeek 2016an, 2015ean erositako 311 milioi tratamenduak gaindituta. Gainera, jakinarazi dutenez, tratamendu horien % 69 baino gehiago sektore publikoak erosi zituen.\n2014 eta 2016 bitartean, intsektizidarekin tratatutako 582 milioi eltxo-sare banatu ziren mundu osoan, fabrikatzaileen arabera. Horietatik guztietatik 505 milioi Saharaz hegoaldeko Afrikan banatu zituzten; aurreko hiru urteetan (2011-2013), berriz, 301 milioi sare banatu ziren. Intsektizidarekin tratatutako eltxo-sareen % 75 banaketa masiboko kanpainen bidez banatu zituzten.\nZenbateko inbertsioa bideratzen da paludismora?\n2016an, paludismo endemikoa zuten herrialdeek eta nazioarteko bazkideek 2,7 mila milioi US dolar inguru inbertitu zituzten gaixotasuna kontrolatzeko eta mundu mailan desagerrarazteko bitartekoetan.\nBaliabide gehienak (% 74) OMEren Afrikako eskualdean inbertitu zituzten, ondoren Asia hego-ekialdean (% 7), Mediterraneo ekialdean (% 6), Ameriketako eskualdean (% 6) eta Ozeano Bareko mendebaldekoan (% 4). 2016an, baliabide horien erdia baino gehiago (% 57) Hiesaren, Tuberkulosiaren eta Paludismoaren aurkako Borrokarako Munduko Funtsaren bidez bideratu ziren.\nZer erronka ditugu aurrean paludismorik gabeko mundua lortzeko?\nHerrialdeek oztopoak dituzte gaixotasuna desagerrarazteko bide egokiari eusteko, horien artean honako hauek: ez dute nazioarteko eta estatuko finantzaketa iraunkorrik eta aurreikusitakorik; paludismo endemikoa pairatzen duten inguruneetako gatazkek arriskuak dakartzate; klima-patroiak ezohikoak dira; paludismoaren aurkako botiken aurrean parasitoek erresistentzia erakusten hasi dira; eltxoek intsektizidekiko erresistentzia dute.\nBotika askoren aurrean gaixotasunak erresistentzia erakutsi duela antzeman bada ere —tartean artemisininekiko eta horiei lotutako botikekiko erresistentzia partziala—, Mekong Handiaren azpieskualdeko bost herrialdetan masiboki gutxitu da paludismo kasuen eta heriotzen kopurua. Paludismoaren aurkako botiken eraginkortasuna monitorizatu dute eta, horri esker, azpieskualdeko tratamendu-politikak azkar eguneratu dituzte. Afrikan, orain arte, ez da antzeman artemisininarekiko inongo erresistentziarik (erresistentzia partzialik).\nPaludismo endemikoa pairatu eta 2010etik 2016ra bitarteko datuak eman zituzten 76 herrialdeetatik 61etan erresistentzia antzeman zuten intsektizida baten edo gehiagoren aurrean, aztertutako gune bateko paludismo-bektore baten aldetik. 50 herrialdetan bi intsektizida-motaren edo gehiagoren aurrean erresistentzia antzeman zutela jakinarazi zuten.\nPiretroideekiko erresistentzia oso zabalduta dago. Gaur egun intsektizida-mota hori bakarrik erabiltzen da eltxo-sareak tratatzeko. Piretroideen aurreko erresistentziaren egiaztatutako prebalentzia ez zen neurri berekoa izan eskualde guztietan: OMEren Afrikako eta Mediterraneo ekialdeko eskualdeetan handiagoa izan zen. Bertan, aztertutako guneetatik bi herenetan baino gehiagotan antzeman zuten erresistentzia hori paludismo-bektoreetan.\nIntsektizidekin tratatutako eltxo-sareak paludismoa kontrolatzeko baliabide oso eraginkorra dira oraindik ere, baita eltxoek piretroideekiko erresistentzia garatu duten inguruneetan ere. Hori agerian gelditu zen 2011. eta 2016. urteen artean 5 herrialdetan egindako ebaluazio-azterketa handi batean. OMEk koordinatu zuen lan horretan, paludismo gaixotasun-kargaren eta piretroideekiko erresistentziaren arteko loturaren frogarik ez zuten aurkitu aztergai izan ziren guneetan.\nEsta entrada fue publicada en articulo de interés cientifico y etiquetada malaria, paludismo por grupoproafrica. Guarda enlace permanente.


Mendekotasunaren arriskua duten, edo mendekotasun arina duten 65 urte edo goragoko pertsonei zuzendutako alojamendua alokairu eran, Uzturre Bizigunean kokatuta dauden apartamentuetan.\nPertsona fisikoak ondorengo betebeharrak dituenak:\nTolosan erroldatuta egotea azken 5 urteetan (etenik gabe), edo 10 urte azken 15 urteetan. Azken kasu horretan urte beteko antzinatasuna eduki beharko du eskaera egitean.\nEskaera egitean 65 urte beteta edukitzea. Irizpide honek salbuespenak izan ditzake. Eskaera apartamentu bikoitzerako egiten bada, baliabide horretaz senar-emazteak edo antzeko lotura duten pertsonak, edo beste edozein familia lotura dutenak balia daitezke. Kasu horretan, laguntzaileak 60 urtetik gora eduki behar du.\nPertsona autonomoa izatea, edo 1. graduko mendekotasuna edukitzea Mendekotasun Balorazio Baremoaren arabera.\nBere osasun egoerak ez behar izatea etengabeko asistentziarik osasun erakundeetan, ezta osasun publikoko neurriak hartzea ere.\nArazo psikikorik ez edukitzea, ezta elkarbizitza arazorik sor lezakeen jokabiderik ere.\nArautegi honetan ezarritako arauak eta obligazioak beregain hartzeko gai izatea.\nApartamentu bat errentan hartzeko, urteko sarrera gordinek ez gainditzea IPREM-en %325, eskatzailea pertsona bakarra denean; edo IPREM-en %450, bi pertsonako elkarbizitza unitate bat denean.\nPertsonaren ondasunen zenbatekoak, ohiko etxebizitza alde batera utzita, ezin ditu 180.000,00 euro gainditu, logela eskubideko apartamentu bat eskatzen denean. Gehienezko kopurua 100.000.00 eurokoa izango da, errentako apartamentu bat eskatzen denean.\nApartamentu baten adjudikaziodunak etxebizitza bat baldin badauka jabetzan, jabetza soilean, azalera edo gozamen eskubidearekin, konpromisoa hartuko du sei hilabeteko epean, adjudikazioa formalizatzen denetik, aipatu etxebizitza salgai jartzeko, errentan edo zesioan uzteko. Etxebizitzak ohizko bizitoki bezala okupatuta geratu behar du.\n30 Baimena datu fiskalak kontsultatzeko\nGAAP Eskaera orria\nEtxebizitzaren egoeraren gaineko txosten teknikoa, bizigarritasun edota irisgarritasun baldintzei dagokienez, hala behar denean.\nEgoera ekonomikoaren berri jasotzeko baimena Udalari edota hari buruzko datu zehatzak:\nEskaeraren aurreko lau urteei buruzko zerga informazioa.\nOndasun higiezinen errendimendutik sortutako errenten ziurtagiriak.\nPentsio, prestazio, subsidio, soldata eta abarren ziurtagiriak, eguneratuta eta dagozkien erakundeak igorriak.\nBesteak beste, aurrezki-libretak, kontu korronteak, bonoak, akzioak eta epe finkoko laminak dituen finantza erakundeetako posizio eguneratuen ziurtagiria.\nFinantza erakundea eta kontu korronte zenbakia.\nUdal gizarte zerbitzuek interesgarritzat jo dezaketen beste edozein dokumentu.\nAlokairuaren kostea urtero eguneratzen dena. 2018ko prezioa da 539,98 € hilean.\nDena den, eskatzailearen ahalmen ekonomikoaren arabera kalkulatzen da bakoitzak ordaindu beharreko hileko kopurua.\nEskaera izapidetu ahal izateko ezinbestekoa izango da aurrez-aurreko elkarrizketa mantentzea Gizarte Zerbitzuetan.\nEtxebizitzarik ez badago hutsik, eskaerak itxaron zerrenda osatzera pasatzen dira.\nOrdenantzak markatutakoaren araberako puntuaketa egiten da, eta puntuazio horrek markatzen du alojamentu honetara sartzeko hurrenkera.\nPlaza libratzen den bakoitzean itxaron-zerrendan daudenen inguruko informazio eguneraketa egiten da, puntuazio hori egokituz.


June, 2011 | Aiziak biali du\nBertsolari, Bertsu Battle Kontezt eta Mallabiko bertso afaria\nAste honetako Hitzetik Hortzera saioan Asier Altunak Bertsolari bere filmaren irudiak erakutsi ditu. Arrangoitzeko Bertsu Battle Kontezt-a eta Mallabiko bertso afaria ere izan dituzte hizpide.\nThis entry was posted in Bederatzikoa and tagged arrangoitze, asier altuna, bertso-afaria, bertsoa, bertsolari, gpuntua, Hitzetik Hortzera on 20 June, 2011 by blogs eitb.\nGpuntua aletuta, Hitza Jolasen\nIgandeko Hitza Jolas saioan bertsolaritzaren datu base berriari buruzko informazioa eman zuten. Bertsoaren itsasoan nabigatzeko erreminta berria da hau eta Nere Erkiagari, Xenpelar Dokumentazio Zentroko kideari elkarrizketa egin zion Sukiak. Tartean, bertso gehiago ere bai; Loidisaletxeren gustuko menua, Kepa Matxainen bederatzikoa, Amezketako Gpuntua, Lizaso eta Lazkanoren San Antonio bezperako puntukako saioa eta bukatzeko Hertzainak taldearen Esaiok abestia.\nLarunbateko Hitza Jolas saioan Gpuntuari heldu zioten, beste behin. Zumarraga-Urretxu eta Gabiriako saioetako bertsorik onenak entzun ziren. Tartean, lehen fasearen gaineko informazioa. Hurrengo fasera pasatako 32 bertsolarien izenak zerrendatu zituen Sukiak. Unai Gaztelumendiren bederatzikoa eta Lasarteko Zabaleta auzoko bertso jaialdiko onena ere entzun genituen. Entzun saio osoa:\nThis entry was posted in Hitza Jolas and tagged bertsoa, bertsolaritza, Gaztelumendi, gpuntua, Loidisaletxe, Matxain, Sukia, txapelketa, Xenpelar Dokumentazio Zentroa on 16 June, 2011 by blogs eitb.\nXenpelar Dokumentazio Zentroa eta Gpuntua\nAste honetako Hitzetik Hortzera saioan Xenpelar Dokumentazio Zentroaren (XDZ) jardunaz eta aurkeztu berri den bertsolaritzaren datu baseaz aritu da Nere Erkiaga.\nThis entry was posted in Hitzetik Hortzera and tagged bertsoa, bertsolaritza, gpuntua, Hitzetik Hortzera, Nere Erkiaga, Xenpelar Dokumentazio Zentroa on 13 June, 2011 by blogs eitb.\nHernandorena Saria, Gpuntua eta beste hainbat kontu\nLarunbateko Hitza Jolas saioan, berriz, Zizurkileko bertsoak, Ander Solozabalen bederatzikoa, Etxahun Irurikoaren berri, Gpuntua-ren informazioa eta oroitzapenen kajoian, 88an Lazkano atzekoei kantari, 93an Amuriza eta Sarasua bederatziko txikian eta baita 67ko Hernaniko bertsoak ere. Hori guztia, Hitza Jolasen. Entzun hemen.\nThis entry was posted in Bederatzikoa, Berriak, Hitza Jolas and tagged asier azpiroz, asier otamendi, basarri, bertsoa, betsolaritza, Gipuzkoako Txapelketa, gpuntua, hernandorena saria, iñaki viñaspre, lazkano, Lazkao Txiki, txapelketa, txomin garmendia on 3 June, 2011 by blogs eitb.


"Gure kexak kontuan hartu izan balira, Astolako instalazioak ez ziren, beharbada, hain txarto egotera ailegatuko" - Abadiño - Anboto.org\n"Gure kexak kontuan hartu izan balira, Astolako instalazioak ez ziren, beharbada, hain txarto egotera ailegatuko"\nEkaitz Herrera 2020-03-06 09:30\n"Igeriketa gustatzen zait, poolbike ere egiten dut eta ez dut neure burua beste kirolen batean ikusten", dio Edurne Gandiagak. "Beharbada beste zerbait egiten hasi beharko dut", dio. Virginia Gonzalezek ere antzeko egoera bizi du, baina igeriketa ezinbestekoa da haren kasuan. "Ia egunero etorri izan naiz igeri egitera, baina beste kirolen bat egiten hasteko aukera hori ez da bateragarria nigaz. Ezin dut inpaktuzko kirolik egin. Ezin dut gimnasioa erabili, ezta pisurik altxatu ere", adierazi du.\nAbadiñoko igerilekuko erabiltzaileek kezka, haserrea eta kirola egiteko ezintasunak agertu dizkiote ANBOTOri. Joan den otsailaren 16ko haizeteen ondorioz, Astolako igerilekuko sabaiaren zati bat jausi zen. Ordutik, igerilekua zarratuta dago eta halaxe jarraituko du aurrerantzean ere, udalak arazoari konponbidea eman arte. Izan ere, haizeteek agerian utzi dute estalkia txarto dagoela. Korrosioak janda dagoela adierazi dute udaletik. Mikel Garaizabal alkateak eta Javier Crespo alkateordeak prentsaurrekoan azaldu dutenez, sabaiaren gaineko ikerketa bat egitea agindu diote enpresa bati. Eta ikerketa hori egin eta gero jakingo du udalak ea kalteak konpontzea ala sabai osoa berritzea komeni den. Edozelan ere, ikerketa horrek "hile eta erdi edo hile bi" inguru iraungo zuela azaldu zuen Garaizabalek.\nHortik aurrera, baina, ikusteke dago zer gertatuko den. Posible da igerilekua zarratuta egoteko epea are eta gehiago luzatzea. Estalkia egokitzeko zein berritzeko proiekturen bat egin beharko balitz, administrazio prozesu bat, lanen lizitazio fase bat eta obrak eurak hasieratik amaierara egitea eskatuko luke. Azken hauek argitu bako puntuak dira, oraingoz.\n"Hainbat bider kexatu naiz instalazioen mantenua dela-eta. Ez bakarrik sabaiari buruz. Instalazioen euren mantenu orokorrari buruz nabil. Eta esango nuke hau ez dela nire ustea bakarrik, erabiltzaile askoren iritzia dela. Badira urte batzuk kexak ipinitzen hasi ginela, eta, iruditzen zait, gure kexak kontuan hartu izan balira, instalazioak ez zirela, beharbada, hain txarto egotera ailegatuko". Virginia Gonzalez izan da azalpen hori eman duena, baina erabiltzaile guztiek bat egiten dute adierazpen horregaz. Loli Totorikaguenak hainbat bider itoginak ere egon izan direla azaldu du. "Gertatu izan zaigu poolbike egiten aritu eta sabaitik tantak jaustea gure gainera", dio. "Igeri egiterakoan ere bai. Gora begira igeri egiterakoan ere gertatu izan zaizkigu horrelakoak. Gutxienez urte bian gertatu dira halakoak", gaineratu du.\nAitzol Oregi igeri egitera joaten da Astolara. Bai bere kabuz eta baita ikastaroetan parte hartuta ere. Gertatutakoa urteetako utzikeriaren ondorio dela uste du. "Haserre nago. Utzikeriagatik ailegatu gara egoera honetara. Instalazioak ez dira egun batetik bestera hain kaltetuta agertzen. Urteetako utzikeria edo mantenu falta dago hemen", azaldu du. Gonzalezek, berriz, hala dio: "ez dut esaten mantenua ona ala txarra den. Diodana da egiten diren mantentze lanak ez direla igerileku mota honetara egokitutakoak. Pena da inauguratu zeneko baldintzetan ezin mantentzea".\nEgoera honen aurrean neurriak hartuko dituztela aurreratu dute Garaizabal eta Crespo alkate-alkateordeek. Barikuan egindako prentsaurrekoan azaldu zutenez, erabiltzaileei zelan konpentsatu aztertzen dabiltza. Eta igerilekua itxita egon bitartean, "beste leku batzuetara" joateko diru-laguntza partida aztertzen dabiltza.\nErabiltzaileei euren bonutik dagokien diru kopurua itzultzea eskatu du EH Bilduk. Era berean, ardurei dagokienez, Abadiñoko Udalak auditoria bat egin dezala eskatuko du, "orain arte igerilekua kudeatzen aritu den enpresak kontratuan adierazitako betebeharren betetze maila aztertu eta alde bakoitzaren erantzukizunak zehazteko".\n"Sabaiagaz zerikusirik izan ez arren, sorosleak eta garbitzaileak kalera goaz"\nEkaitz Herrera mar 06 Abadiño\nKiroldegiko langile batek ANBOTOri esan dionez, Emtesport enpresa kudeatzaileak kale gorrian utzi ditu bertako hainbat profesional, eta beste hainb...


Olga Tokarczuk eta Peter Handke, laster euskaraz - Nontzeberri\nHasiera/LITERATURA/Olga Tokarczuk eta Peter Handke, laster euskaraz\nOlga Tokarczuk eta Peter Handke, laster euskaraz\nLiteraturako Nobel saria irabazi duen idazlearen obra bat euskaratzeko Elkar argitaletxeak eta Arrasateko AED elkarteak urtero antolatzen dute Jokin Zaitegi itzulpen saria, urtero. Aurten Suediako akademiak bi sari eman ditu: Olga Tokarczuk poloniarrari eta Peter Handke austriarrari. Zaitegi sariak haien eleberri bana euskaratzeko balio izango du. Batetik, Olga Tokarczuk-en Prowadz swoj plug przez kosci umarlych eleberria itzuliko da, eta bestetik, Peter Handke-ren Die Angst des Tormanns beim Elfmeter eleberria.\nDuela gutxi erabaki dira obrak euskaratuko dituzten itzultzaileen izenak: Amaia Apalauzak eta Sonia Kolaczek-ek batera aurkezturiko proiektuak irabazi du Tokarczuk itzultzeko lehiaketan, beste sei hautagairen artean, eta Joxe Mari Berasategik jaso du Handke euskaratzeko enkargua, beste hamahiru lehiakide gaindituz. Halaxe erabaki dute aurten izan diren bi epaimahaiek: polonierazkoan Amaia Donés Mendia, Dorota Krajewska eta Monika Czerny izan dira epaile, eta alemanierazkoan David Lindemann, Eli Manterola eta Idoia Santamaria.\nOndo bidean, 2020 urtea amaitu aurretik Nobel saridun bi hauen eleberri bana argitaratuko du euskaraz Elkar argitaletxeak.\nGaur egungo komunikatzeko tresnez eta hizkuntzaren balioaz\nSan Telmo Museoan, “Euskara ibiltaria” erakusketarekin, makina bat jarduera


Koldo Zuazua zinemagilea saritu dute — Gaztezulo\nKoldo Zuazua zinemagilea saritu dute\nKoldo Zuazua zinemagilea saritu dute IV. SADE saria jasoko du, zineman egundako ibilbide profesionalarengatik https://www.gaztezulo.eus/albisteak/koldo-zuazua-zinemagilea-saritu-dute https://www.gaztezulo.eus/albisteak/koldo-zuazua-zinemagilea-saritu-dute/@@download/image/Koldo Zuazua.jpg\nIV. SADE saria jasoko du, zineman egundako ibilbide profesionalarengatik\nKoldo Zuazuak jasoko du aurtengo IV. SADE saria, zineman egindako ibilbide profesionalarengatik. Donostiako SADE enpresak bere ibilbideko Ocho apellidos vascos eta Zipi eta Zape bezalako arrakasta handiak, eta La pelota vasca eta La herida proiektu ausartak baloratu ditu. Sari-banaketa irailaren 14an izango da Astoria 7 hotelean egingo den ekitaldian.\nAipatutako filmez gain, SADEk aintzat hartu ditu Zuazuaren Cuerpos de élite eta Embarazados pelikuletan ere. Hor daude ere, Caótica Ana, Yo también, Violet, eta aurten Zinemaldiko Sail Nagusian aurkeztu eta emanaldi berezia izango duen Morir filmak.\nBere pelikula berrienen artean daude postprodukzio fasean dagoen Fernando Colomoren La Tribu, eta Urrezko Maskorra jasotzeko lehiatuko den Aitor Arregi eta Jon Garañoren Handia.


Dentsitate ertaineko zuntzerako tokia dago egurra lantzeko proiektuetan?\nDentsitate ertaineko zuntzezkoa, gehienbat MDF bezala ezagutzen dena, masa handiko fabrikatutako altzariaren industria da. Etxeko altzarien denda ia guztietan sartu eta altzari mordatsuak aurkituko dituzu, egurrezko eta fineko zuraren itxura duten xaflak dituzten MDFrekin.\nZergatik ez lirateke fabrikatzaileek benetako egurra erabili behar, zura erreala bezalako produktu faltsu baten ordez?\nMDF, hitz batean, merkea da.\nEgur "erreala" aldean, MDF veneeredaren kostuak egurrak emulatzen saiatzen den hamarren bat baino gehiago izan ditzake. Beste produktu batzuen fabrikazioan utzi ohi diren zuraren zohikaztegietako edozeinetatik egin daiteke. Pentsatu MDF egurra lantzeko munduan txakur beroak bezala. Beste produktu batzuk erabiltzen ez diren arren, pakete erdi-erakargarri bihurtzen da eta praktikoa da.\nNola egiten da MDFa ?:\nMDF zuraren partikula oso finetatik egina dago. MDF dimentsioko lumaren ebakiduretatik egin daitekeen arren, normalean zuzenean lumberraz moztuta ez dauden erregistroetatik zuzenean egiten da. Erregistro hauek debarkatuta daude, cambium geruza kenduta, eta, ondoren, zuzenak dira. Piezak proiektatuko dira, eta MDF-an erabilitako piezak gehiegi handiak berriro biratzen dira. Ezpurutasunak eta garbiketa kendu ondoren, txip finak zeramikazko eta erretxinei nahasten zaizkie, eta gero paneletan sakatzen dira.\nTaula hauek lehorrak, laminatuak, moztutakoak eta paketatuak dira banatzeko.\nMDFren abantailak eta desabantailak:\nFabrikatutako altzarientzako MDFen abantailak materialak guztiz dimentsionatu ditu, korapiloak eta makinak nahiko ondo doaz. Dowels erraz onartu ahal izango ditu, baina ez ditu torlojuak edo beste finkagailu mekanikoak, ezta lumberrak ere.\nArazorik ezean, MDFk apur bat apalagoak izaten ohi dira, ezin da ongi bideratu (batez ere fabrikan veneered normalean), eta zulo pilotuek zatitzea saihestu behar dute. Ura kalte handiak dira.\nOndoren, formaldehidoa dago. MDF mozteko sortutako serragailu fina oso arnasa da osasuntsu, beraz, hauts-maskara beti higadura behar da eta ondo aireztatutako eremu batean lan egiten du MDF ebakitzeko. Gainera, MDF-ko veneers ez dute urea formaldehidoa airean lurruntzen eta lurruntzen uzten. Margotzeko edo guztiz zigilatzeko MDF-k urea formaldehidoa deskonektatuko du, baina ekoiztutako altzarien kasuan, pauso hori gainditu egin da. Litekeena da zure etxeko edo bulegoko altzari masibo eta produktiboen pieza bakoitza formaldehidoa deskonposatzea dela.\nMDFekin egindako egurra finkoa:\nBeraz, galderari dagokionez, MDF-ko egurra lantzeko leku bat egon beharko luke?\nBeno, uste dut egurra lantzeko zure lanaren definizioaren araberakoa dela. Pertsonalki, MDF ez nuke nire etxea sartuko den ezer egingo, objektu hori margotu edo zigilatu nahiko ez bada behintzat. Jende askok MDF erabiltzen du apaletan armairuetan eraikitzeko, baina nik kontratxapatua (formaldehidoa ere badu) erabili ohi dut ertzetarako tratamenduekin , nire egurraren proiektuetan margotzen dudan orbanak nahiago izatea nahiago dut.\nHala eta guztiz ere, hau da gai aukeratu. MDFren arriskuak dakite geroztik, jakiteko nola erabili jakiteko.\n1921 Zilarrezko Dolarrak\nGorgeous DIY Faux-Marble Vase & Frame\nErraza Crocheted Baby Hat\nMary Ellen Mark: Argazkigintza Woman Ikonikoa\nKaritatea josteko proiektuak Komunitatearen beharrak betetzea\nHow to Mark Even Pants Hem\nNola egin paperezko plaka bateko goiko kapela\nMakinak josteko makinak\nTxinako loturaren zerbitzuak erabiltzea


barren.eus - Hiru positibo atzeman zituzten atzo eskualdean, horietako bi Elgoibarren\nHiru positibo atzeman zituzten atzo eskualdean, horietako bi Elgoibarren\nArgitaratua: 2021-06-01 14:33\nDebabarrenean behera egiten jarraitzen du positibo kopuruak, eta eskualdeko bi herri eremu berdean daude. Hiru positibo berri zenbatu zituzten atzo, horietako bi Elgoibarren.\nGipuzkoan 5.000 biztanletik gorako 25 herri handi daude eremu horian, horien artean Elgoibar, 181,98ko intzidentzia-tasarekin. Gaur gaurkoz bi herri bakarrik daude eremu gorrian, 400etik gorako intzidentzia-tasarekin: Azkoitia (484,02) eta Tolosa (438,14). Eta, 5.000 biztanletik gorako lau herri daude eremu berdean, intzidentzia tasa 60tik behera dutelako; horietako bi Debabarrenakoak: Eibar eta Mutriku. 5.000 biztanletik beherako eskualdeko herrietan ere nabarmen egin dute hobera datuek.\nHona Debabarrenako datuak, maiatzaren 31koak, herriz herri:\nElgoibar +2 181,98ko intzidentzia-tasa\nDeba +0 146,71\nErmua +0 118,61\nMallabia +0 84,03\nEibar +1 47,32\nMendaro +0 47,28\nMutriku +0 37,64\nSoraluze +0 0,00\nGipuzkoa +136 212,36\n• Positiboak gora Hego Euskal Herrian\nAtzo 10.694 proba egin zituzten Hego Euskal Herrian, eta 411 pertsonak eman zuten positibo (domekan 301 kasu atzeman zituzten). Lurraldeka, Bizkaian 169 atzeman zituzten, Gipuzkoan 136, Araban 31 eta Nafarroan 67. Lurralde horietatik kanpo bizi diren beste zortzi lagunek ere eman zuten positibo. EAEko intzidentzia metatua 211,39koa da. Neurriak malgutzen jarraitzeko tasa hori 150etik behera kokatu behar dela esan zuen atzo Urkulluk.\nOspitaleetako egoerari dagokienez, 39 lagun ospitaleratu zituzten atzo Osakidetzaren mendeko ospitaleetan. Gaur-gaurkoz, guztira 256 pertsona daude ospitalean COVID-19ak jota, eta horietatik 94 ZIUetan daude.\nGauerdira arte egin ahalko dira ostalaritzako zein kulturako jarduerak, ekainaren 2tik aurrera (2021-05-31)\nPositibo bakarra atzeman dute Elgoibarren asteburuan, eta bost eskualdean (2021-05-31)\nKasu bakarra atzeman dute asteon Elgoibarren, baina eskualdeko intzidentzia-tasa altuena du (2021-05-28)\nBederatzi koronabirus positibo atzeman dituzte asteburuan Elgoibarren (2021-05-24)\nAsteon Elgoibarren zenbatu dituzte positibo gehien eskualdean (2021-05-21)\nElgoibarren bost koronabirus positibo atzeman dituzte azken orduetan eta beste positibo bat Mendaron (2021-05-20)\nZazpi positibo atzeman dituzte Elgoibarren joan den asteburuan (2021-05-17)\nAtzo koronabirus positibo bakarra atzeman zuten Debabarrena eskualde osoan (2021-05-14)\nBost positibo atzeman dituzte asteburuan Elgoibarren eta bat Mendaron (2021-05-10)\nMaiatzaren 9tik aurrera itxiera perimetralak eta etxeratze agindua bertan behera, eta ostalaritza 22:00ak arte zabalik (2021-05-07)\nItxiera perimetrala eta etxeratze agindua bertan behera laga ditu EAEko Auzitegi Nagusiak (2021-05-07)\nKutsatzeek behera egin dute asteon Elgoibarren eta Mendaron ere (2021-05-07)\n400eko langatik behera jarraitzen dute Elgoibarrek eta Mendarok, itxiera perimetralik gabe hortaz (2021-05-03)\nKoronabirusa: 400eko langatik behera amaitu du astea Elgoibarrek (2021-04-30)


1898'ko Estropadetakua - Euskonews\n140 Zenbakia 2001-10-19 / 2001-10-26\nEuskal Kantutegia: 1898'ko Estropadetakua 1898'ko Estropadetakua Kantutegiaren egilea: ONDARRU, KANTU, OTOI. ORRU... Normalizatutako testua: 1898'KO ESTROPADETAKUA Musikaren egilea: EZEZAGUNA Testuaren egilea: EZEZAGUNA Literatur Incipit a: BERTSO BERRIAK PARATUTZEKO Berezko testuaren transkribapena: 1. Bertso berriak paratutzeko artu det pentsamentua, esan bear det nola izan dan estropadako tratua, laguntasuna eskatzen dizut Ama Antiguakua, zuzen da garbi esplikatzeko ortxen pasatutakua. 2. Gure txalupa azkarra dala esaten omen dirazi, pruebak onera ematen bada gaztetasunian ikusi, kostrutore bat kaia gañian esanaz omen zan asi, treneru ori ez da izango Kontxa onetan nagusi. 3. Lendabiziko illaren lauan giñan jokatutzen asi, estropadarik jokatutzen guk or ezkenduan ikasi, esaten zuten kostautik laster juango zirala igesi, baña Kontxa ortan ikusi degu zein izandu dan nagusi. 4. Esaten zuen illaren lauan ateratutzen duanak, berriz zortzian irabaztea izango ditula lanak, milla peseta eta bandera arrapatzen dituanak, merezi ditu probintziako eta Bizkaiako famak. 5. Urte batian Donosti ortan paratu dute bandera, orregatikan pentsatu degu etorritzia onera, onorko letra eder batzuk jarrita dauska erdera, kofradiko benta etxian gordeta daukagu bera. 6. Gure mutillak artzen zioten arraunai ondo tamaña, zeregatikan gertatu zaigun oso kuadrilla biguna, arraunlariak bizkorrak eta, patroia berriz txit fiña, bestela nola egingo genduan guk egin degun azaña. 7. Gure patroiak arraunketa ona zigunian guri ikusi, korajez laister ujuka guri atzetik zaigun asi, Kontxa onetan gaurkuan zuek izango zera nagusi, orla bogatzen egun gutxitan nola dezute ikasi? 8. Santa Clarara allegatuta deitu zigun espasio, mutil maitiak zuekin beti izaten nitzan fio, txapela eskuan sartuta berak koraje batekin dio, auxen naikua dezute eta ez batere egin geio. 9. Banderan buelta emanda gero brankaz giñanian jarri, larrez atzetik asi zitzaigun begiratuz mutillari, esaten zigun, arraunketa oiek artuagatikansarri, zuena da ta nasai boato ez kasorik ein inori. 10. Lenbizikuan zazpireun eta gero bandera ta milla, animaturik etorri giñan ara peseta oien billa, kobardituta etziran egon Manuel eta Cuadrilla, esaten dute bota dirala salaran amaika milla. 1 1. Ogei eta bat minutu eta sei segundo errekorrian, alaxen oiek markatu zuten juzgauan eta errian, tranparik gabe egin degu guk egun argiren erdian, alare sano gelditu gera miñik ez degu gerrian. 12. Irabazita genduztenian banderakin ikusi, Donostiako andre batzuek burlaka ziraden asi, ze uste zuten juango giñala kanpora andik igesi, amak semiak ba dituena orain dezute ikasi. Hizkuntza: Euskara Partitura eta musikaren digitalizazioa: Angel Enfedaque Euskonews & Media 140.zbk (2001/10/19 26) Eusko Ikaskuntzaren Web Orria


Europan 13, Irunen – Aldiri Europan 13, Irunen – Aldiri\nEuropan arkitektura-lehiaketa ospetsuaren 13. edizioa abian da. Izena emateko epea duela pare bat aste zabaldu zen. Gogoratu 40 urte baino gutxiagoko arkitektoek soilik har dezaketela parte. Aurten, azken urteotako ohiturari jarraiki, Euskal Herriko eremu bat aukeratu daiteke lehiaketa egiteko: Irungo trenbide-hondartzaren esparrua (36 ha).\nParte hartzen baduzu, zorte on!\nSailkatugabeak adif, europan, hirigintza, irun, lehiaketak\nPrevious Article← Elementuak\nNext ArticleArtikuluak jasotzeko deialdia = Call for papers. ALDIRI 24: “Badator paisaia” →


455 emaitza *:* bilaketarentzat [91 - 100]\nAralarko tontorra, Gipuzkoa eta Nafarroaren arteko mugan. Hemen badago J.M. Barandiaranek 1917an aurkitutako Bernoa trikuharria. Ondoko lepoan, Dantzaleku izeneko tokian, dantza egiten zuten Ataungo (Gipuzkoa) gazteek Altsasutik (Nafarroa) bueltan.\nAezkoako (Nafarroa) herria. XIV. mendean aipatzen da lehenengoz. Nabarmentzekoak dira bertako garaiak.\nBeste asko bezala hau adjektiboa ere bada, izena ez ezik. Gogoratu hitzak bi esanahi nagusi dituela: "pisu gutxikoa" eta "lasterra".\nArabako herria. Armentia-Lizarra bidean zegoenez gotorleku garratzitsua izan zen bertan. Eraikuntza erromanikoa aipatzekoa da, Euskal Herrian elizpe erromaniko arkuduna duten bakanetakoa baita. Ikus, gainera, Arriluzea.\nMendaur mendiaren magalean dagoen Iturengo (Nafarroa) aurkintza.


Amorebieta-Etxanoko euskaltegien 2019-2020 ikasturteko matrikula-aldiaren hasierea - bizkaie.biz\nBizkaie! 2019-09-05 09:30 Euskerea berbagai\nHelburu nagusia zornotzar guztiei euskerea ikasteko aukerea emotea da.\nAmorebieta-Etxanoko Udalak, Zornotza Udal Euskaltegiak, AEK-k eta Zornotzako Barnetegiak hasierea emon deutsee 2019-2020 ikasturteko matrikula-aldiari.\nAmaia Aurrekoetxeak, Amorebieta-Etxanoko Udaleko euskera zinegotziak; Idoia Zuloagak, Zornotza Udal Euskaltegiaren zuzendariak; Maribi Zubiagak, Zornotzako Barnetegiaren zuzendariak eta AEK-ko udalerriko arduraduna dan Igor Landalucek, zornotzar guztiak deitu nahi ditue aurtengo ikastaroetan matrikulau daitezan.\nZornotzako Barnetegiaren hileroko ikastaroen eskaintzaz gan, udalerriko Zornotza Udal Euskaltegiak eta Zornotzako AEK-k jardun ezbardineko ikastaroetan matrikuletako aukerea emon deutse zornotzarrei baita maiztasunaren aldetik be egunero astelehenetik eguenera, astean bi egunetan udako trinkoak edo iraileko eskaintzea ahaztu barik.\nHelburu nagusia euskerea ikastea izanik, eskaintzea ikasleei bideratua izango da eta horretarako, besteak beste, helburu berezietarako taldeen aukerea izango da (guraso taldeak, nagusientzako taldeak...), baita mailea lortzea helburu daben taldeena be.\nAmorebieta-Etxanoko Udalak udalerrian erroldatuta dagozan euskera ikasleentzako diru-laguntzinoak emoten ditu. Eskariak urrian, ikasturtea amaitutakoan, aurkeztu ahal izango dira.\nHorrezaz gan, Euskera Zerbitzuak antolatua eta euskeraz berba egitea helburu dauen Berbaldiak programan izen-emotea be urrian izango dala jakinarazo dau.


“Guk ez genekien munduan, emakumezkoen areto futbolean, horrelako maila altua zegoenik”. Noticias de Gipuzkoa\nIrati eta Irantzu Iparragirre eta Amaia Lopez idiazabal areto futboleko jokalariak\n“Guk ez genekien munduan, emakumezkoen areto futbolean, horrelako maila altua zegoenik”\nLloret de Marren jokatutako areto futboleko mundialean parte hartu du Idiazabalgo taldeak, Euskal Selekzio modura. Zazpigarren postuan amaitu dute.\nM. Aranburu - 2017(e)ko maiatzaren 24a, asteazkena - 06:14etan eguneratua\nidiazabal- “Izugarrizko esperien-tzia” bizita itzuli dira Lloret de Mar (Katalunia) herritik Idiazabalgo areto futbol taldeko neskak. Bertan, mundialean parte hartu dute eta mundu osoko taldeen aurka lehiatu dira;tartean, Errusia eta Australia.\nJoan den asteburuan Katalunian izan zineten areto futboleko mundialean parte hartzen. Zer moduzko esperientzia izan zen?\n-Irantzu Iparragirre: Oso-oso ona. Dudarik gabe, asko pentsatu gabe berriz errepikatuko genuke.\n-Amaia Lopez: Bai, esperientzia izugarria izan da. Baina egia da jokalariak espero baino oraindik eta hobeagoak zirela.\n-Irati Iparragirre: Oso onak izatea espero genuen, baina agian ez horrenbeste... maila handia dute. Azkenean kontuan izan behar da talde batzuk futbolean jokatzetik bizi direla eta horrek asko eragiten du. Gu esperientzia bizitzera joan gara, eta beste batzuk irabaztera.\nLehenengo fasean katalanak, errusiarrak eta australiarrak izan zenituztenaurkari. Ez zineten sailkatu eta Espainiarren aurka zazpi eta zortzigarren postua lehiatu zenuten.\n-A. L.: Lehenengo partida katalanen aurka izan genuen. Oso azkar jolasten zuten eta gainera, gu nahiko urduri atera ginen lehenengo partida zelako. Ondoren, errusiarren aurka aritu ginen, eta nahiko joko zikina dutela esango nuke. Falta asko egiten zituzten, gorputz handikoak ziren eta gainera asko balia-tzen zuten hori, kexa ugari... Eta hirugarrenak australiarrak, horiek ere oso onak. Konparatuz gero katalanen eta australiarren aurkako partida, asko hobetu genuen.\n-Irati I.: Nik uste aurkarien jokatzeko modua ikusita azkenean moldatzen ikasi genuela.\n-Irantzu I.: Guk asko hobetu genuen partida batetik bestera, aldaketa handia izan zen. Australiarrak oso onak ziren, baina batez ere, lehenengo zatian ia gu ere harrituta geunden nola jokatzen ari ginen ikusita.\n-A. L.: Eta azkenean zazpigarren geratu ginen, Espainiari irabazi ostean. Ez genuen oso ondo joktu baina hobeak ginen.\nIrantzu, atezaina zara eta Australiako partidan jokalari hoberenaren saria eman zizuten. Nola jaso zenuen errekonozimendu hori?\n-Irantzu I.: Ez dakit inspirazioa edo zer izan zen egun horretan, baino ondo jokatu nuen. Oso pozik hartu nuen saria, noski, egindako lanaren errekonozimendu bat da eta horrek erakusten du zerbait behintzat ondo egin dudala.\n-Irati I.: Aurkariak saiatu ziren eta tiro pila bat bota zituzten, baina denak gelditzen zituen.\nAldaketa handia nabaritu duzue zuen eta haien jokatzeko moduan?\n-A. L.: Bai, askoz ere azkarragoa zen dena. Hemen, agian, akatsen bat egiten baduzu aprobetxatuko dute aukera, baina han bai edo bai baliatzen dira besteen akatsez. Akatsik gabe jokatu behar da.\nAzkenean, profesionalen aurka lehiatu zarete eta hori ere nabarituko zen, ezta?\n-A. L.:: Bai, pentsa, Sueziako taldea mundialera zihoalako aurkezpena egin zuten eta 12.000 lagun inguratu ziren aurkezpen horretara. Lurralde batzuetan jende asko mugi-tzen du emakumezkoen areto futbolak, nahiz eta hemen horrela ez izan.\nLigan irabazleak izan zarete, eta beraz, partiduak irabazten “ohituta” zaudete. Orain, ordea, beste aldean jartzea tokatu zaizue.\n-Irantzu I.: Guk bagenekien nora gindoazen, eta ulertzen dugu Australiatik etorri baziren ez zirela joango ondo pasatzera bakarrik, irabaztera baizik.\n-Irati I.:Azken finean, gu ondo pasatzera eta esperientzia bizitzera joan gara, baina ikusi dugu beste askoren helburua lehenengo geldi-tzea zela. Adibidez, finala galdu zutenak negarrez aritu ziren.\nBeste taldeen arteko partidak ere maila handikoak izango ziren, ezta?\n-A. L.:Ikusi ditugun partidak izugarriak izan dira, oso gustura ikusten diren horietakoak. Oso onak dira, bai banaka eta baita taldeka ere.\nEsperientzia honek zertarako balioko dizuela uste duzue?\n-Irati I.: Batez ere, defentsan hobetzeko balio izan digu eta ikusteko baita ere maila askoz hobe batean jolastu daitekeela. Azkenean, aurkariak ez badira zu baino hobeak inoiz ez duzu hobetuko.\n-A. L.: Gainera, munduan areto futboleko emakumezkoen taldeetan dagoen maila ikusteko balio izan digu. Guk ez genekien horrelako maila altua egon zitekeenik ere.\nMendi bat. Hirurak: Atxurbi.\nHondartza bat. Irantzu: Zarauzkoa, Amaia. Zurriola, eta Irati: Getarikoa.\nPasaia bat. Irantzu eta Irati: Atxurbiko bistak, eta Amaia: berdea daukan edozein.\nFesta edo ekitaldi bat. Irantzu: Idiazabalgo kuadrila eguna, Irati: herriko Kate auzoko festak eta Amaia: Idiazabalgo garagardo festa.\nTxoko gustokoena. Irantzu: Erreka ertz bat, Irati: udako iluntzetan etxe kanpoan afaltzen duguneko unea, eta Amaia: nire amonaren etxea.


ZAINTZA – Basetxe Gaztetxea\nBetidanik, Eguberriko aro hauek atseden hartzeko eta norberaren barrunbeak aztertzeko garaia izan da. Naturaren eguraldi gogorrak eta argitasun ezak, aspaldidanik sukaldeko beroaren babesera eraman gaitu.\nHorregatik, urte osoan burutu diren ekintzetaz hausnartzeko eta datozenen norabidea sentitzeko sasoi aproposa da. Sentimenduei txoko zabalagoa eskeintzeko denboraldia dugu negua, isiltasunaren garaia. Udaberriarekin batera datozen argitasun distira eta bizitza explosioari behar bezala aurre egiteko prestaketa bikaina.\nHala eta guztiz ere, gizarte kapitalista eta geldiezin honetan, “ihesaldi” txikiak egitea zaila da, beti ekintzez betetzen dugu burua, eta askotan ezinezkoa zaigu guretzako denbora ateratzea.\nGizarte gaixo bat gara, zenbait adituek baieztatzen duten moduan, burutik inoiz baino okerrago gaude, eta ez da harritzekoa.\nBetidanik sentimenduei uko egiten erakutsi digute, balioa kentzen eta isilarazten, sistema heteropratiarkal baten adibide argia. Gure gorputzari, gure barrunbei kasurik egin gabe daramagu gure bizitza ia osoa, “arrazoia”rekin pentsatzera eta gure bizitza era horretan erakitzera irakatsi digute, guk uste baino errotuagoak ditugun balore kristiano batzuen paradigma jarraituz. Obviamente, gure kreatibitatea, gure egiazko nortasuna eta gure zaletasunak garatu gabe gelditzen dira, eta gutxika-gutxika, pertsona ustelduak bihurtzen gara. Ez dugu gure gorputza ezagutzen eta arrotzak gara guretzako.\nGizarte gaixoa garenaren harira, datuak hauek dira gizarte okzidentalarentzako: Pertsonen %90a urtean zehar inoperativo dago denboraren %40a, “buruko min”, depresio, antsietate edo bestelako gaixotasun mentalengatik. Datu hauek terribleak dira. Gure gorputza ezagutzen ez dugunaren islada garbia.\nGaixotasun asko bezala, hauek oharpenak baino ez dira, gure gorputzak, gure bizitzaren norantza zalantzan jartzeko era da.\nGauzak horrela egonda, galdera etortzen zait burura: Barrutik norbanakoa hain ustelduta badago, beste pertsonekin duen elkarrekintza osasuntsua izango da? Eragin positiboa gara besteentzako gu ustelduta bagaude?\nMilitatzen dagoen jendearen artean, ere bai, galdera hau planteatu beharko genuke: Prest gaude, norbanako moduan, beste individuoekin, errespetuz, lan egiteko? Edozein gauza eraikitzeko? Gureak ez diren iritziak onartzeko?\nGure gizartean ikusten ditugun desgraziyak aldatzeko nahi geldiezin horrek, gure usteltasun propioa estaltzen digu askotan.\nAgian, barne zaintzari arreta gehiago jarri beharko genioke. Gure burua zaintzen ikasten badugu, izan daiteke trukean, beste pertsonak zaintzen ikastea.\nBarrutik ustelduta bagaude, eraikitzen diren gauza oro, erlazioak, proiektuak edo dena delakoa, toxikoak izango dira.\nBarrutik osasuntsu bagaude, gure sentimenduak alineatuta badaude gure ekintzekin, ikasten badugu gure gorputza interpretatzen, errazago izango zaigu besteon desgraziyak ulertzea eta haiekin enpatizatzea. Era horretan, izan daiteke, bizi proiektu komun eta duinak errazago garatzea.\nEz da ba, txorakeria ZAINTZA hitza, gu errespetatzen ikastea eta beste pertsonak gu tratatzen garen moduan tratatzen ikastea. Euskal Herrian dagoen mugimendurik potenteenetarikoa, mugimendu feminista, egun garatzen doazen baseetan, zaintza da haien oinarrietako bat.\nIzan daiteke, zaintza errotua badugu gure izaeran, hobeto ikustea zein bizitza proiektu mota nahi dugun erakiki. Euskal Herriko (eta munduko) ezkerraren arazoa hori baita gaur egun eta betidanik, ez dakigula ezta zer ostiya nahi dugun eraiki. Komunean ez dugu beste mundu baten alternatiba errealik.\nBakarrik eskuin neoliberalaren ekintzak zalatzeko gai gara, ikusle bakun bezala. Kanporatzen gaituzte herriko leku guztietatik, herriarenak diren lurrak eta txokoak kentzen dizkigute, emakumeak eta euskaldunak gero eta zapalduagoak, pobreak gero eta pobreago eta boteretsuak gero eta boteretsuago. Bitartean, gu, gure ezintasunean, gero eta erretago gaude eta gure lagun minak diren elkarteak eta kolektiboak gero eta ahulago daude.\nHorregatik, eskuinaren ekintzak alde batera utzita, premiazko galdera zera da: Guk, beste gizarte duin batean sinisten dugunok eta gutxi ez garenok, zer nahi dugu eraiki?\nBa al dugu bizitza ulertzeko beste paradigma duin bat? Horretan jarri beharko genituzke energia guztiak. “Guk zer nahi dugun eraiki” galderari erantzutean.\nElkarrekin lan egiten ikasi, kooperatiboki, irri eginez, herria egiten.


Fundación Estadio - Kirola, onerako\nHemen aurkezten dizugu 2019/20 denboraldiko Estadioko jardueren egitaraua eta izena emateko epeak. Zertan mugitu izan dezazun, proposamenez betea...\nAspalditik da kirola gizarte integrazio eta kohesiorako tresna bat, eremu guztietan: dela herrian, dela nazioartean. Eta, mundu globalizatu honetan, gero eta polarizatua dagoela ematen duelarik, kirolaren garrantzia ere handiagoa da giza balioak sustatzeko (beste gizakiak eta arauak errespetatzea, lanaren etika, talde lana, tolerantzia, aniztasuna, komunitate sentimendua...) eta enpatia transmititu eta ikasteko.\nIzan ere, Garapen Sostengagarrirako Agenda 2030 delakoak (Nazio Batuen Erakundeak jendearen, planetaren eta oparotasunaren alde egindako ekintza plana) aitortzen du kirola garapen sostengagarrirako faktore garrantzitsua dela. Aitortzen du, gainera, kirolak gero eta ekarpen handiagoa egiten diela garapenari eta bakeari, tolerantzia eta jendearen arteko errespetua sustatzen dituelako, berdin diolarik pertsona bakoitzaren gizarte eta ekonomia egoera, arraza, sexua edo adina.\nGainera, aitortzen du kirolak ekarpena egiten duela emakumeak, gazteak, pertsonak eta komunitateak ahalduntzeko, bai eta osasuna, hezkuntza eta gizarteratzea hobetzeko ere.\nKirol askotarikoa, irekia, inklusiboa eta eskuragarria, aisia aktiboaren parte garrantzitsutzat, eta harreman pertsonalen, hezkuntzaren, osasunaren eta gizarte aldaketaren iturritzat. Horiek dira Estadio Fundazioak duela 60 urte hasita dituen balioak, eta horixe da hemen aurkezten dizugun 2019/2020 denboraldiko gure jarduera programaren goiburuaren sentipena.\nAipatzekoa dugu, programan, saio solteen gure eskaintza: aukera malgua, kartara egina, egunero jarduera askoren artetik bat aukeratzeko bidea ematen dizuna, taldean jarduera horretan aritzeko.\n2019/2020 denboraldi on-ona izan dezazula!\nIzen emateak, 2019/2020 denboraldia\n19/20 Jardueren egitaraua


Nola garbitu ontzi-garbigailua - Mercadona\nNola garbitu ontzi-garbigailua\n2019ko uztailaren 11a\nBadakizu nola garbitu ontzi-garbigailua? Urrats erraz batzuk azalduko dizkizugu, bideo honen laguntzaz.\nEgunero erabiltzen dugu ontzi-garbigailua, sukaldeko platerak, edalontziak eta bestelako tresnak garbitzeko. Oso garrantzitsua da tresna hori ongi garbitzen ikastea, ontziak ongi garbitu ditzan eta makinaren errendimendua egokia izan dadin.\nNola garbitu ontzi-garbigailua barrutik\nEzer baino lehen, ontzi-garbigailua erabat hustu behar duzu. Ondoren, jarraitu urrats hauei:\nDesmuntatu eta garbitu hegalak eta iragazkiak bereizita, txorrota azpian, janari-hondarrak kentzeko (urak hegalen zuloetan sartu behar du), eta muntatu eta jarri berriro.\nGarbitu ateen ertzak eta gomak mikrozuntzezko zapi busti batekin. Normala da junturetan zikinkeria egotea.\nErabili makinak garbitzeko likidoa ontzi-garbigailutik janari, detergente, koipe eta kare-hondarrak kentzeko. Produktu honek sakon garbitzen du, eta itsatsita dagoen zikinkeria ere kentzen du. Kendu tapoiaren etiketa. Ez kendu, askatu edo zulatu argizaria.\nJarri botila ahoz behera beheko erretiluan. Edozein konpartimentutan, plater bat balitz bezala. Botilak ongi finkatuta egon behar du, mugitu ez dadin.\nItxi ontzi-garbigailuaren atea, eta jarri 65 ºC-an garbitzeko zikloa.\nPrograma amaitutakoan, kendu botila eta birziklatu.\nGomendatzen dizugu garbiketa hori hilean behin egitea, ontzi-garbigailua egunero erabiltzen baduzu.\nBa al dakizu nola erabili Bosque Verde karearen kontrako garbigarriak sukaldeko eta komuneko edozein gainazaletatik kare-hondakinak kentzeko?\nIgerilekuen garbiketa eta mantentze-lanak\nHori dela eta, ongi zaindu ditugu xehetasun txiki guztiak, urtearen azken gaua gogoangarria izan dadin: topa cava edo sagardo onarekin, kotilioi dibertigarria eta zortearen hamabi mahatsak, ahaztezinak...


«Izan al dugu inoiz porruak ereiten dakien lehendakaririk?»\nJakobari entzun nion behin baratzeaz ulertzen ez duena ez dela euskaldun kultua. Zer pentsatua eman zidan horrek. Halako batean Urkulluren mitin baten zati bat bota zuten ETBn, eta bere eskuetan fijatu nintzen. Ikusten zen esku haiek gehiago probatu zutela ogi masaren leuna eta gozoa eta ez baratzearen lakarra eta zikina. Aitzur gutxi hartutakoak zirela, alegia. Eta nirekiko pentsatu nuen: “Honek ez dik baratzerik izango. Euskaldun kultua izango ote duk?”. Hortik tiraka atera zen istorioa.\nZer egin behar litzateke porruak noiz ereiten diren ez dakien lehendakariarekin?\nIzan al dugu porruak noiz ereiten diren dakien lehendakaririk? Patxi López agian…? Lehenbizi Fraisoroko eskolara bidaliko nuke igande arratsaldetan, ikas ditzala lehen sektorearen oinarrizko nozioak. Gero Gasteizko Ogeta pilotalekura eraman dezatela hirutik hirura sikiera sakatzen asmatu arte (honek ez dauka baratzearekin zerikusirik, baina beti estimatzen da lehendakaria sakatzaile ona izatea). Eta azkenik, karguaren zina egin dezala Bizi Baratzea liburuaren aurrean zutunik.\nEntzun dut lanpostu publikoetarako Baratzeko Gaitasun Agiria eskatzen hastea pentsatzen ari direla…\nEz naiz agiri horren batere zalea. Irakurri ditut eskakizunak eta galderak buruz ikasteko ahalmena daukanak erraz gainditzeko moduan planteatuta dago. Seguru, makina bat baratzezale zahar eta ganorazko geldituko direla atarikoan kanpoan. Nik ziurtagiri bat eskatuko nuke. Hiru tomate uzta oparo bildu dituela azken hiru udatan erakusten duena. Sulfatorik gabe, noski.\nBa al duzu baratzerik? Eta gauza bakoitza noiz erein buruz dakizu, edo amonari galdetzen diozu?\nEz dago ondo nik esatea, baina, Donostialdeako ederrena. Garaiko tomate eta piper berdeak oraintxe ari zaizkit bukatzen. Gainontzean denetik daukat: Zerbak, porruak, kalabaza ugari, tipula, eskarola… baita alberjinia ere (txiki samarrak aurten).\nZer du tomatetik Unai Gaztelumendi Arandiak?\nBaratzezale on eta txarraren arteko diferentzia tomateak markatzen du. Baleko letxugak edozeini ateratzen zaizkio. Tomateak beste dedikazio bat eskatzen du, beste atentzio bat, beste taktu bat. Lasai utzi behar zaio, makilari gehiegi estutu gabe, utzi arnasa hartzen lasai. Horretantxe naiz ni tomate xamarra. Argi tomate onak dituen baratzezalearekin, zerbait badaki.\nKanal hauetan artxibatua: Altza Porru | Unai Gaztelumendi


Austriako kantziler kargua galdu du Kurzek, zentsura mozio baten bidez | Mundua | Berria\nAustriako kantziler kargua galdu du Kurzek, zentsura mozio baten bidez\n'Eivissa auziaren' ondorioz, oposizio guztiak bat egin du agintari kontserbadorearen aurka. Kurzek gobernukide izan duen FPO alderdi xenofoboko diputatuek babestu egin dute zentsura mozioa\nSebastian Kurz Austriako kantziler kargugabetua, atzoko bozketaren ondoren. CHRISTIAN BRUNA / EFE Tamaina handiagoan ikusi\nHistorian lehenengo aldiz, gobernu baten aurkako zentsura mozioak aurrera egin du Austrian. Hala kargugabetu zuen Austriako Parlamentuak Sebastian Kurz kantzilerra, atzo arratsaldean. 110 parlamentarik babestu zuten zentsura mozioa; tartean, FPO alderdi utraeskuindarreko diputatuek, duela egun gutxira arte Kurzen gobernukide izan direnek.\nTrantsizio gobernu bat osatzea dagokio orain parlamentuari. Irailean egingo dituzte parlamenturako hauteskundeak, eta ikusteko dago ordura arte nor izango den agintean. Alexander Van der Bellen presidenteak proposatu beharko du gobernuburua orain, eta parlamentuak hura babestu beharko du.\nKurz 2017an iritsi zen agintera, eta urte eta erdiz izan da Austriako kantzilerra. Gobernu koalizioa osatu zuten haren OVP alderdi kontserbadoreak eta FPO ultraeskuindarrak. Eskuin muturraren gorakada Europan hain nabaria egin aurretik,Austrian jada gobernua ultraeskuina babesten ari zen. FPO hirugarren indarra izan zen 2017ko bozetan. Immigrazioaren aurkako adierazpen gogorrek ezaugarritu dute alderdiaren diskurtsoa, besteak beste. Ultraeskuindarren eta kontserbadoreen arteko koalizio gobernua hautsi egin zen, ordea, duela bi aste, Eivissa ustelkeria kasuaren harira.\nAlemaniako bi hedabide ezagunek argitara emandako bideo batek hasi du krisia gobernuan. Heinz-Christian Strache FPOko buruzagi ohia eta duela gutxira arte herrialdeko kantzilerorde zena ageri da bideoan. Hain zuzen, 2017an Eivissako (Herrialde Katalanak) etxe batean ezkutuan grabatutako bideoa da, Austriako legebiltzarrerako hauteskundeak baino hiru hilabete lehenagokoa. Bideoan ikus daiteke Strache emakume bati kontratu publikoak eskaintzen, hauteskunde kanpaina diruz laguntzearen truke.\nBideoa publiko egin eta gutxira dimititu zuen Strachek, baina segida izan du ustelkeria auziak, eta, herritarren eta oposizioaren presioak bultzatuta, Kurzek gobernu koalizioa hautsi zuen. Horren ostean, kantzilerrak kargutik kendu zuen Herbert Kickl Barne ministroa, eta ultraeskuindarrek gobernutik ateratzeko erabakia hartu zuten. Egoera nahasiak hala behartuta, hauteskundeak irailera aurreratu zituen Kurzek.\nAustriako Parlamentua utzi behar izanak ez dio eten ibilbidea Stracheri, Eivissa auziko protagonista nagusiari. Kontrara, aulkia lortu zuen igandean Europako Parlamentuan, 33.000 botorekin.\nKurzek ere ez ditu nabaritu auziaren ondorioak, berriz ere OVPk irabazi baititu Europako hauteskundeak, botoen %35ekin —2014an baino zortzi puntu gehiago—.


Prestazioak Jaiotzagatiko eta Adingabeen Zaintzagatiko (ordezkari gisa) 9d34a54d-0162-438e-a553-d5aa4fdaf642 Prestazioak 75aa77df-b84d-416f-8ae9-3c7e32d70d9a\nJaiotzagatiko eta Adingabeen Zaintzagatiko (ordezkari gisa) < Itzuli\nJaiotzagatiko eta Adingabeen Zaintzagatiko prestazioak beste norbaiten izenean eskatu nahi dituzten pertsonentzat.\nInprimakian, eskaera egiteko duzun ahalik eta informazio gehien eman.\nEskaera prestazioaren etorkizuneko titularraren ordezkari gisa bidaltzen bada, ordezkaritza hori egiaztatzeko, xede horretarako onartutako ordezkaritzaren agiria derrigorrez erantsi beharko duzu. Agiri hori lotutako dokumentazioa atalean deskarga dezakezu. Hala ere, ordezkaritza modu fidagarri baten bidez egiaztatzen duen baliozko edozein agiriren bidez atxiki dezakezu.\nErditzeagatik jaiotzako eta adingabekoa zaintzeko prestazioaren eskaria (PDF, 2828 Kb) 26/11/2020\nJaiotzari edo adingabeen zaintzari dagokion prestazioaz hainbat epealditan gozatzeko eskaera (PDF, 2723 Kb) 25/03/2021\nEnplegu-Emailearen Ziurtagiria, Gizarte-Segurantzako Prestazioa Eskatzeko. Araubide Orokorreko Etxeko Langileen Sistema Berezia (PDF, 2466 Kb) 16/07/2020\nNorbere konturako langilearen aitorpena, jaiotzako eta adingabekoa zaintzeko atsedenaldia lanaldi partzialean hartzeko (PDF, 2031 Kb) 09/04/2021


topic_facet:"Mendekotasun-egoeran dauden pertsonentzako arreta (Heziketa Zikloa). Erdi maila" topic_facet:"Hasierako osasun-laguntza larrialdi egoeretan (Modulua)" topic_facet:"Osasun arreta (Modulua)" topic_facet:"Gizarte eta kultur zerbitzuak (Lanbide Arloa)" topic_facet:"Landa inguruneko gorputz eta kirol ekintzen gidaritza (Heziketa zikloa - LOE). Erdi maila" genre_facet:"Curriculumeko baliabideak"\nProposatutako gaia: Mendekotasun-egoeran dauden pertsonentzako arreta (Heziketa Zikloa). Erdi maila Proposatutako gaia: Hasierako osasun-laguntza larrialdi egoeretan (Modulua) Proposatutako gaia: Osasun arreta (Modulua) Proposatutako gaia: Gizarte eta kultur zerbitzuak (Lanbide Arloa) Proposatutako gaia: Landa inguruneko gorputz eta kirol ekintzen gidaritza (Heziketa zikloa - LOE). Erdi maila Generoa / Forma: Curriculumeko baliabideak\n1 Animazio soziokulturala eta turistikoa (Heziketa Zikloa). Goi maila Gizarte eta kultur zerbitzuak (Lanbide Arloa) 1 Gorputz eta kirol ekintzak (Lanbide Arloa) 1 Gorputz eta kirol ekintzen sustapena (Heziketa Zikloa). Goi maila Hasierako osasun-laguntza larrialdi egoeretan (Modulua) 1 Haur hezkuntza (Heziketa zikloa). Goi maila Gehiago ... 1 Lanbide Heziketa Landa inguruneko gorputz eta kirol ekintzen gidaritza (Heziketa zikloa - LOE). Erdi maila 1 Lehen laguntzak (Modulua) 1 Lehen laguntzak eta uretako sorospena (Modulua) Mendekotasun-egoeran dauden pertsonentzako arreta (Heziketa Zikloa). Erdi maila 1 Oinarri biologikoak,osasuna eta lehen sorospenak (Modulua) Osasun arreta (Modulua) 1 Osasun larrialdiak (Heziketa zikloa). Erdi maila 1 Osasungintza (Lanbide Arloa) Guztiak ikusi ... gutxiago ...


Izarraitzekoak bikain Gabon Kopan | Izarraitz Igeri Elkartea\n← Ainhoa eta Oihana gustura egindako txapelketarekin\nIzarraitzekoak bikain Gabon Kopan\nAstelehena, 2014 abendua 15 atalean izarraitzie -k publikatua\nIzarraitz Igeri Elkarteko benjaminek eta alebinek Gabon Kopa saria jokatu zuten zapatuan, Eibarko Ipurua igerilekuan. Denboraldiko bigarren zita ofiziala zuten eta, aldi berean, 2014ko azkena izan zen.\nIzarraitzeko 31 igerilari joan ziren lehiaketara, eta Iraurgi Ikastetxeko Gabonetako jaialdiak -zapatu arratsaldean ospatu baitzen- zerikusia izan zuen eduki genituen bajekin.\nIzarraitzeko gaztetxoek igeri egiteko estilo eta teknika bikainak erakutsi zituzten, beste behin; uretatik kanpo ere, adiskidetasun eta lagunarte jatorra dagoela ikusi genuen.\n14:30ean zuten hitzordua igerilariek Azpeitiko igerileku aurrean. Azkenean, 31 lagunek hartu zuten autobusa. Igeriketa kirol indibiduala izanik, talde giroa sortzeko taldean bidaiatzeari balio handia ematen diogu Izarraitz Igeri Elkartean.\nBeroketak egin eta 16:30ean eman zioten hasiera 2005-2006 urteetan jaiotako igerilariek Gabon Kopari, 50 metro bizkar probarekin. Gabon Kopak duen berezitasunetako bat da igerilari bakoitzak ondo menperatzen duen estiloan igeri egiteko aukera izaten duela. Esan bezala, aurrenak bizkar estiloko igerilariak izan ziren, gero bular estilokoak, hirugarren krol estilokoak eta, azkenean, tximeleta estilokoak. Bakarkako probak bukatu ondoren, erreleboak hasi ziren.\nEibarko Gabon Kopa gustuko lehiaketa dute kirolari gaztetxoek, dominak ematen dituztelako. Horren harira, esan behar dugu gure igerilarietatik erdiek pasa podiumera igotzea lortu zutela, eta besteak oso gertu ibili zirela.\nErreleboetan, berriz, alebin neskeetan 4×50 estilo proban Izarraitz A-k bigarren postua lortu zuen, eta Izarraitz B-k bosgarren postua. Alebin mutilek, berriz, seigarren postua eskuratu zuten. Benjamin mailan, 8×25 metro estilo mixto proban lehen postua lortu zuten.\nSari banaketa egin eta gero, igerilari bakoitzari gozoki poltsa bana eman zioten antolatzaileek.\n20:00etan, dominak lortu zituztenak lepotik zintzilika zituztela eta besteak hurrengo batean izango dutela aukera pentsatuz, autobusean giro ederrean itzuli ziren etxera.\nZorionak, denok zarete txapeldun!


"Bertsolaritza meza berria da"\nBai. Auzokide bat, Matxindoko Ramon, oso zalea zen eta nik haria jarraitzen nion. 12 urte nituenean berak 50etik gora, eta grazia egiten zion ni berarekin aritzeak. Gure aitonak ere bertsoak maite zituen. Gainera eskolan irakasle bat genuen oso bertsozalea. Hitzetik hortzera saioko atalak jartzen zizkigun eta bertsoak entzun, bertso zaharrak ezagutu, errimak egiten genituen… Pilotan normala nintzen, futbolean ez zidaten baloia pasatzen eta bertsotan ona nintzen, nolabait esateko. 14 urterekin Nafarroako Eskola Arteko Txapelketa irabazi nuen. Garai hartan Ekintza Landa, Nerea Bruño eta beste gazte batzuk atera ginen, gu baino helduxeagoak zirenekin batera: Xabier Silveira, Estitxu Arozena, Estitxu Fernandez… Eta zaharrak ere bazeuden, oraindik lehengo mundu klasikokoak. Oso nahasketa berezia.\nAgian! Nire bizitzan fase desberdinak izan dira. Hasieran pena handia sentitzen nuen herritik atera behar izateagatik, mundu klasikoarekin puskatzeagatik. Bigarren fasea, aldiz, mundu horrekin deus jakin nahi ez izatea izan zen. Errebeldia garaia, ilea morez tindatu, rock musika eta gitarra jotzen hasi heavy talde batean... Garai hartan Lekunberriko gaztetxean egin genuen koadrila eta han oso identifikatuta sentitzen ginen. Berara joan nintzen UBI egitera eta bi aldiz errepikatu ondoren Magisteritza egitea erabaki nuen, horrek aukera ematen zidalako Iruñean jarraitzeko bertsolari elkartean, kantuzaleekin lanean, musikarekin eta batukadarekin. Jarraian musika elektronikoaren olatua etorri zen eta musika jartzen aritu nintzen denbora dezentez. Korronte kontrako mugimenduetan, underground girotan, ibiltzen nintzen asko: Iruñeko eta, batez ere, Lekunberriko gaztetxeetan. Ordu pila bilerak egiten, proiektuak pentsatzen, entseatzen… eta beti entzuten genuena zen horrek ez zuela ezertarako balio. Baina gure instintua, gure sena, hortik zihoan. Eta asko ikasi genuen antolakuntzan eta helburuak zehazten, adibidez. Gerora asko balio izan diguten irakaspenak. Koadrila hori biltzen garenean beti amaitzen dugu urte horietaz solastatzen. Egia esan, urte haietan asko aldatu zen kaleko kultura.


Getxoko Kontzertu Klasikoetan Lied Abestia - Nontzeberri\nHasiera/MUSIKA/Getxoko Kontzertu Klasikoetan Lied Abestia\nGetxoko Kontzertu Klasikoetan Lied Abestia\nLied-a, jatorri alemaniarreko abesti erromantiko laburra, izango da protagonista, Getxoko 26. Kontzertu Klasikoetan. 19:30etik aurrera Rodolfo Albero tenorra eta Manuel Ariza piano-jotzailea jardungo dira Areetako Andrés Isasi Musika Eskolan. Bikoteak Robert Schumannen omenezko errezitaldia eskainiko du eta musikagile alemaniarraren eta beste egile batzuen lanak interpretatuko ditu.\nAragoiko Rodolfo Albero tenorra Bartzelonan egin zuen debuta operaren arloan, Mozarten Così Fan Tutte-ko Fernandorena eginez. Oratorioari dagokionez, aipatzekoak dira egin berri dituen emanaldiak: bata, Rossiniren Stabat Mater-ean, Zaragozako Musika Sakroaren Jaialdiaren barnean; eta, bestea, El Escorialeko Errege Monasterioko Basilikan Unibertsitate Konplutentseko Udako Ikastaroen inaugurazioan.\nKontzertu jarduerari dagokionez, Espainian zein nazioartean aritu da eta orkestrarekin batera jardun da Madrilen, Bartzelonan, Japonian eta Italian.\nManuel Ariza piano-jotzaile eta musikagile madrildarra Europan, Hegoamerikan eta Estatu Batuetan aritzen da. Azken herri horretan 10 urte bizi zen eta horren ondoren, Espainiara bueltatu zen irakaskuntzan jarduteko, San Lorenzo del Escorialeko Antonio Soler kontserbatorioan, bere kontzertu jarduera eta musikagintza baztertu gabe.\nVictoria ganbara-talde errusiar famatua izango da hurrengo gonbidatua. Talde gazte hori 2002an sortu zen, xede argiarekin: ahalik eta musika-literatura zabalena lantzea, gutxieneko taldekide-kopuruarekin. Errepertorioari dagokionez, makina bat garai eta estilo jorratzen dituzte: barrokoa, erromantizismoa, XX. mendeko herri musika, eta XXI. mendeko musikagileen musika-lan modernoak.\nAzkenik, zikloari bukaera emateko, beste artista beterano bat izango da entzungai, Josep Colom. Bartzelonako pianista Espainiako entzutetsuenen artean dago.\nGetxoko Kultur Etxeak bidalita\n"Emakumearen Kontaketak" izeneko XII. lehiaketa Santurtzin


Estatistika taulak: Kanpo-merkataritzaren unitate balioaren indizeak\nHomeProduktuak eragiketen araberaKanpo-merkataritzaren unitate balioaren indizeak\nKanpo-merkataritzaren unitate balioaren indizeak-UBI eragiketaren informazio iturri nagusiak bi hauek dira: Administrazio Dokumentu Bakarra (ADB) eta Europako Batasuneko ondasun-trukeen datu estatistikoak jasotzeko sistema (INTRASTAT).\nEragiketa honek Unitate Balioaren Indizeak sortzen ditu, gutxi gora behera homogeneoak diren ondasun desberdinetako multzoen gaineko prezioen indizeak, Euskal AEn inportazioen eta atzerrira egiten diren esportazioen prezioen bilakaera neurtu ahal izateko.\n2019ko lehen hiruhilekoan esportazioen prezioak %0,5 gutxitu ziren aurrekoaren aldean (2019/06/28)\nErreferentziako aldia > 2019/I\nAzken eguneratzea > 2019/06/28\nHurrengo eguneratzea: > 2019/09/27\nEuskal AEko kanpo merkataritzako unitate balioen aldagai-indize eta tasak hileko eta urtearen arabera, fluxuari jarraiki. 2019/I (2019/06/28) 2019/06/28\nEuskal AEko kanpo merkataritzako unitate balioen aldagai-indize eta tasak hiruhileko eta urtearen arabera, fluxuari jarraiki. 2019/I (2019/06/28) 2019/06/28\nEuskal AEko kanpo-merkataritzako balio bateratuaren indizeak, hiruhilekoaren eta urtearen arabera, fluxuari eta erabilpen taldeari jarraiki (energetikoa eta ez-energetikoa). 2019/I (2019/06/28) 2019/06/28\nEuskal AEko kanpo-merkataritzako balio bateraturaren indizeen aldakuntza-tasak, hiruhilekoaren eta urtearen arabera, fluxuari eta erabilpen taldeari jarraiki i (energetikoa eta ez-energetikoa). 2019/I (2019/06/28) 2019/06/28\nEuskal AEko kanpo-merkataritzako balio bateratuaren indizeak, hiruhilekoaren eta urtearen arabera, fluxuari eta erabilpen taldeari jarraiki. 2019/I (2019/06/28) 2019/06/28\nEuskal AEko kanpo-merkataritzako balio bateraturaren indizeen aldakuntza-tasak, hiruhilekoaren eta urtearen arabera, fluxuari eta erabilpen taldeari jarraiki . 2019/I (2019/06/28) 2019/06/28\nEuskal AEko kanpo-merkataritzako balio bateratuaren indizeak, hiruhilekoaren eta urtearen arabera, fluxuari eta jatorri/helburu geografikoari jarraiki. 2019/I (2019/06/28) 2019/06/28\nEuskal AEko kanpo-merkataritzako balio bateraturaren indizeen aldakuntza-tasak, hiruhilekoaren eta urtearen arabera, fluxuari eta jatorri/helburu geografikoari jarraiki. 2019/I (2019/06/28) 2019/06/28\nNekazaritzako prezioak eta prezio-indizeak


Batzordeak sekretu komertzialak babesteko proposamenak onartuko ditu - EBko berriemailea\nBatzordeak merkatal sekretuak babesteko proposamenak adoptatzera\nAzaroaren 27an Europako Batzordeak onartuko du sekretu komertzialak eta negozioen informazio konfidentziala babesteko zuzentarau bat hirugarrenek bidegabeko jabetzetik eta erabilera okerretik.\nProposamenaren xedea sekretu komertzialak bidegabe erabiltzearen aurka babesteko lege nazionalak bateratzea da, definizio komuna ezarriz eta legez kanpoko sekretu komertziala eskuratu, erabili edo ezagutzera ematen den kasuetan, EB osoko konponketa maila nahikoa eta alderagarria dela bermatuz. hornituta.\nEkimen enblematikoaren pean Berrikuntza Batasuna,. zutabetako bat EB 2020 Estrategia, Batzordeak konpromisoa hartu zuen berrikuntzaren aldeko ingurunea sortzeko. Esparru horren barruan, Batzordeak estrategia integrala onartu du jabetza intelektualaren barne merkatua, jabetza intelektualeko eskubideen (DPI) osagarriak diren arloetara ere iristen dena, hala nola sekretu komertzialak.\nEdozein sektoreko enpresa guztiek, handiak edo txikiak, konfidentzialtasuna erabiltzen dute lehiakortasun abantaila lortzeko, batez ere ezagutzan eta berrikuntzan oinarrituta. Merkataritza sekretuak lehen motibazio abantaila guztien iturri dira. Eskubide esklusiboek babestu ezin duten informazio baliotsuak, esate baterako, patenteak, sortzaileari abantaila emango dio lehiakideekiko, baldin eta orokorrean ezagutzen ez den neurrian eta isilpekoa bada.\nHala ere, enpresek gero eta gehiago jasaten dituzte praktika desleialak (hala nola espioitza ekonomikoa, lapurreta, baimenik gabe erabiltzea eta informazio konfidentziala ezagutzera ematea), eta horrek eragina du haien ezagutza kapitalean eta lehiakortasunean. Gainera, desberdintasun garrantzitsuak daude EB osoan eskaintzen diren babes mailen artean merkataritza sekretuak praktika desleialen aurka defendatzeko.\nMerkataritza-sekretuak eta negozioaren informazio konfidentziala.\nMichel Barnier komisarioaren webgunea.\nGai erlazionatuak:definizio arruntanegozioaren informazio konfidentzialaJabetza Intelektualaren Eskubideakmisappropriationgaizki erabiltzeamerkatal sekretuak\nLan zuzenbidea: Batzordeak itsasoko langileen eskubideak hobetzea proposatzen du\n#TradeSecrets: Arau berriak korporazio espioitza aurka borrokatzeko funtsezko askatasunak mugatu gabe


Biodibertsitatea lantzeko Aranzadik abian jarri duen ekimen batean parte hartzen ari da Aiako Lardizabal - Aia - Karkara.eus\nBiodibertsitatea lantzeko Aranzadik abian jarri duen ekimen batean parte hartzen ari da Aiako Lardizabal\nAndoni Elduaien 2021-06-16 09:56\nBiodibertsitatearen gaia eskolen ingurunera eraman nahi izan du Aranzadi zientzia elkarteak, ikasleek haien eguneroko bizitzan tokikotu dezaten eta irakasleek tresna didaktiko moduan erabili dezaten. Aiako Lardizabal Herri Eskolak, esaterako, martxan du bere urmaela.\nAranzadi Zientzia Elkarteak, Kutxa Fundazioarekin batera, Eskolak naturan, natura eskolan ekimena jarri du martxan azken hilabeteetan. Gipuzkoako eskoletan eta zentroetan bioaniztasunaren kontserbazioan aurrerapausoak eman nahi ditu elkarteak. “Bioaniztasunaren kontserbazioa bermatzeko, ezinbesteko ekimenak dira habitatak babestea edota berreskuratzea. Kontzeptu horiek gizartean barneratu daitezen, ezinbestekoa da gizarteak ekintza horietan parte hartzea, eta bereziki, hezkuntza arloak paper garrantzitsua du egitasmoak inpaktu eta iraunkortasun handiagoa izan dezan”, azaldu du Aranzadik. Gainera, ikasleen eta naturaren arteko erlazioan “haustura areagotu” egin dela nabarmendu elkarteak.\nTxoribox eta Eskoletako Urmaelen Sarea Aranzadin finkatuta dauden bi proiektu dira, eta horiek bat egin dute Eskolak naturan, natura eskolan egitasmo sozialean. Eskoletan hegaztientzako jantokiak eta habia-kutxak eraikitzen eta kokatzen ari dira, baita eskolaren inguruetan urmaelak eraikitzen edota egokitzen ere. Aiako Lardizabal Herri Eskolak, besteak beste, badu urmael bat jada. Horrez gain, Aranzadi Zientzia Elkarteko adituen gidaritzapean, halaber, ikasleekin, irakasleekin eta herritarrekin gaia gizarteratzeko jarduerak ari dira egiten.\nGipuzkoako hamahiru udalerritako 23 eskolak parte hartu dute proiektuan. Guztira 23 habia-kutxa, hamazazpi jantoki eta 11 urmael sortu dituzte. Era berean, Aranzadi urmaelen, habi-kutxen eta jantokien erabilera didaktikoa egiteko jardueren proposamen txostena ari da garatzen erabilera didaktikoa emango dioten eskolentzat.


Armarrien bila ibili dira gaztetxoak Oñatiko kaleetan - Oñati - Goiena.eus\nArmarrien bila ibili dira gaztetxoak Oñatiko kaleetan\nOihana Elortza 2017-01-05 18:00\nOñati hobeto ezagutzeko ginkana edo jolasa antolatu du hango turismo bulegoak gaztetxoendako. Altxorraren bila ibili ordez, armarrien bila ibili dira goiz osoan herriko kaleetan barrena.\nDagoeneko zazpigarren urtea da turismo bulegoak errege bezpera egunez ginkana bat antolatzen duena. Jolas honen bitartez gaztetxoek Oñati hobeto ezagutzen edo Oñatiren historia errepasatzen dute. Aurten armarrien bila ibili dira.\n10:30ean hasi da jolasa eta garaiz heldu dira parte-hartzaileak. 6 eta 12 urte bitarteko 32 gaztetxo. Batzuentzat lehen aldia izan da, baina bazuten jolas honen berri eta prestatuta etorri dira: erantzunak apuntatzeko arkatzak eta kalean gora eta behera ibiltzeko oinetako erosoak ekarri dituzte, adibidez.\nGehienez bost kideko taldeak egin dituzte eta behin azalpenak ondo entzun eta ulertu ostean, herriko planoak, galderak eta pistak hartu eta korrika atera dira, herriko armarrien bila.\nOrdubata arteko epea zuten galderak erantzun eta esku orria berriro turismo bulegoan beteta entregatzeko. Guztiendako goxokiak banatu dituzte gero eta turismo bulegoan dituzten produktu sorta batzuk zozkatu dituzte gero parte-hartzaile guztien artean. Aurten armarriak non dauden jakinda, datorren urtean maila pixka bat igoko dutela aurreratu dute turismo bulegoko arduradunek.


Anbulatorio inguruko irisgarritasun lanak astelehenean hasiko dira. — Berbia\nAnbulatorio inguruko irisgarritasun lanak astelehenean hasiko dira.\nAsteartetik aurrera, errepidea anbulatorio parean moztu egingo da hiru hilabetez. Lanak, osasun zentroaren aurrealdean hasiko baitira.\nOsasun Zentroaren inguruko urbanizazioa irisgarritasun baldintzetara egokitzeko lanak bi fasetan egingo dira: Lehenean, lanak, anbulatorio aurrealdetik kiroldegiko eraikin berrira arteko tartean egingo dira.\nBigarren fasean, berriz, Bidaurretako errotonda pareraino luzatuko dira. Lanek, guztira, hiru hilabeteko iraupena izango dute. Tarte horretan San Juan kaletik Bidebarrietara doan errepidea moztuta egongo da, anbulatorio ondoko errotonda inguruan.\nLanak, osasun zentroaren aurrealdean egiten diren lehen hilabetean, kiroldegia eta ikastola aurrealdeko aparkalekuak erabilgarri egongo dira, nahiz eta, autoak Bidebarrieta aldetik sartu eta irten beharko diren.\nBigarren fasean berriz, kiroldegi ondoko errotondaraino zabalduko dira. Ondorioz, bidea, Bidebarrietako errotonda parean itxiko da. Bertaraino doazen autoak biribilgunean buelta hartu eta Bidebarrieta kaletik Arantzazuko ama kalerantz irten beharko dute.\nGuztia prestatzen astelehenean bertan hasiko dira: langileentzako aldagelak eta materiala San Juan kaleko txaleten azpiko espaloi inguruan kokatuko dira eta obra gunean dauden edukiontziak ere bertara aldatuko dira.\nLanek irauten duten bitartean, Otxuena etxeko eta San Juan kale 9 eta 13 zenbakidun etxeetako garajeetara ezin izango da sartu. Hori jakinaraziz, dagozkien oharrak jarriko dira bebarruetan.\nIkastolako autobusa berriz, Bidebarrietako errotondo parean geratuko da haurrak hartu eta uzteko.\nAstelehenean hasiko den obraren interbentzio nagusia, anbulatorio aurrealdean egingo da. Ingurua, oztoporik gabeko plataforma bakar bihurtuko da eta espaloiak eta galtzada maila berean jarriko dira, kiroldegi aurrealdean dagoen gorri koloreko asfalto guneari jarraipena emanez. Anbulantziak geratzeko gune bat ere markatuko da osasun zentroaren aurrealdean.\nKiroldegi aurrealdean elbarrientzat dauden aparkalekuak berrantolatuko dira eta beste plaza bat egokituko da errepidearen bestaldean. Ikastolak autobusarentzat erreserbatutako aparkalekua ere lekuz aldatuko da lurrazpiko parkinera sartzeko igogailua dagoen gunerantz.\nUdaltzaingoaren egoitzarako sarreran arrapala egokituko da eta Bake epaitegirako sarbide zuzena egingo da.\nLanak, Egaralur enpresak egingo ditu 91.500 euro gehi BEZaren truke.\nGogoratu, asteartean hasi eta hiru hilabetez, San Juan kaletik Zubikoa kiroldegira doan errepidea moztuta egongo dela anbulatorio ondoko errotonda parean.\nHainbat udal dirulaguntza eta Hirigintza Arau Orokorretan aldaketa puntualak gaurko Osoko Bilkuran\nOlabarrieta auzoan bidegorria argitzeko lanak egiten ari dira\nArrasate-Oñati-Zumarraga autobus linean aldaketak egingo dira bihartik aurrera


Gaur hasiko da MTV Music Week jaialdia Barakaldon - Uriola.eus\nGaur hasiko da MTV Music Week jaialdia Barakaldon\nuriola.eus 2018-10-29 16:28 Kultura-aisialdia Bilbo\nGaurtik eta larunbatera arte, Barakaldo, Durango, Getxo eta Bilboko eszenatokietatik 20 artista baino gehiago pasako dira, besteak beste, La Pegatina, Mala Rodriguez, Wolf Alice, Los Planetas edo Lori Meyers.\nMusic Week astea azaroaren 4an Bilbao Exhibition Centren (BEC) ospatuko diren EMA 2018 sarien aurreko astean iritsiko da Bizkaira eta pop musika eta kultura ospatuko dituzten ekitaldiak antolatuko dira bertan. Gaur lehenengo saioa Barakaldon izango da; eta, azkena, San Mames estadioan larunbatean egingo den kontzertua izango da.\nHorrela, Bizkaia, mundu mailako musika-panoramako erdigunea bihurtu nahi dute. Ekimenari amaiera emateko, harrera egingo diete MTV EMA sarien 25. urteurrenari. Sari horietan, urteko musika-arrakastak sarituko dituzten eta munduko artistarik garrantzitsuenen emanaldiak eskainiko dituzten 2018ko MTV EMA sarien ekitaldia egingo da azaroaren 4an Bilbao Exhibition Centre (BEC) erakustazokan eta zuzenean ikusi ahal izango dira MTVren kanalen eta plataforma digitalen bidez. Bertan, Nicki Minaj, Rosalia eta Halsey artistek jaialdian parte hartuko dute.\nHiru ekitaldi Bilbon\nMTV Music Week astean, egun guztietan ekitaldiak egongo dira Bizkaian. Jai-mestizajea (Barakaldo) La Pegatina, Muchachito, Revolta Permanent eta Iseo & Dodosound taldeekin; hirikoa eta femeninoa (Durangon) Mala Rodríguez, Nathy Peluso, Brisa Fenoy eta Aneguria artistekin; Indie Rocka (Getxo) Wolf Alice, Belako, La Casa Azul eta WAS taldeekin edo Lori Meyers (Bilbo); eta akustikoa (Bilbo) Los Planetas taldearekin. Aipaturiko horiek izango dira kontzertuetara bertaratuko diren ikusleek dohainik gozatu ahal izango dituztenak.\nAzaroaren 2an, ostirala, MTV Breaks ekitaldia iritsiko da Azkuna Zentrora. Bertan, momentuko pertsona ospetsuen aholkurik entzuteko eta workshop interaktiboen edo sektorean adituak direnekin antolaturiko eztabaiden bidez, gazteei sorkuntza-industriaren munduan profesionalki garatzeko ametsa betetzen lagundu nahi zaie.\nAzkenik, azaroaren 3an, larunbata, San Mames estadioa hiru orduko zuzeneko musika saioetarako eszenatoki ezin hobea izango da eta sarrera guztiak saldu dituzte. Bertan, Berri Txarrak, Muse eta Foo Fighters taldeak egongo dira zuzenean.


Nazioartekotzen laguntzeko 2021eko Toribio Echevarria saria irabazi du Fesiak (TECNALIAren partaidetza duen enpresa). | Tecnalia\n2021ko abuztuaren 3a\nEnpresa honek nerbio-sistemako gaixotasunak edo lesioak dituzten pertsonak errehabilitatzeko elektroestimulazio funtzional aurreratuko soluzioak garatzen ditu.\n31. Toribio Echevarria Sariak banatzeko ekitaldia egin zen joan den ostegunean, uztailaren 22an, eta Fesiak, gure partaidetza duen enpresatako batek, irabazi zuen nazioartekotzen laguntzeko saria.\nEibarko Udalak eta BIC Gipuzkoak sustatzen dituzte Toribio Echevarria Sariak, eta ekintzaileen lana ezagutarazteko, ekintzailetza sustatzeko eta enpresa-sorkuntza eta -garapena bultzatzeko antolatzen dira. Edizio honetan, 22 enpresa-ekimenen hautagaitzak jaso dira, osasunaren, elikaduraren, energiaren, jasangarritasunaren eta IKTen sektoreetatik.\n“Enpresa asmoak” eta “Enpresa berria” sariek 10.500 €-ko diru-saria dute, era laguntza-, trebakuntza- eta aholkularitza-programa batzuk eskuratzeko aukera. “Nazioartekotza babesa” saria jasotzen duen enpresak laguntza ekonomikoak eta aholkularitza ere jasotzen ditu, beste herrialde batzuetan garatzeko prozesuari heltzeko. “Eibarko Udalaren Sari Bereziek” ere 10.500 €-ko diru-saria dute, eta BIC Gipuzkoaren bidez trebakuntza espezializatua jasotzeko aukera.\nSariak Eibarko Coliseo Antzokian banatu ziren, eta han izan ziren Markel Olano Gipuzkoako ahaldun nagusia, Arantxa Tapia Eusko Jaurlaritzako Garapen Ekonomiko, Jasangarritasun eta Ingurumeneko sailburua, eta Jon Iraola Eibarko alkatea.\nToribio Echevarria sarien 31. edizioko enpresa irabazleak:\nInnovation Tree: Litio ioizko bateriak ingurumena zaintzen duen teknologia hidromekaniko baten bidez birziklatzeko prototipo bat garatzen ari da enpresa hau; prozesu horretan, materialen parte bat berreskuratzen da bateria berriak egiteko, eta, hala, karbono-aztarna txikiagotzeko.\nPolykey Polymers: Beren jabetzako teknologiaren bidez energia metatzeko polimero biojasangarriak eta material berritzaileak ekoizten dituzte, eta polimero jasangarriei buruzko ingeniaritza-zerbitzuak ematen dituzte, bezeroen neurrira eginak.\n“Nazioartekotza babesa” SARIA\nFesia: Nerbio-sistemako gaixotasunak edo lesioak dituzten pertsonak errehabilitatzeko elektroestimulazio funtzional aurreratuko soluzioak garatzen ditu startup honek.\nEibarko Udalaren “Eibarresa enpresa” SARI BEREZIA\nLean Stocks: B2B marketplace bat da, industriako makineriaren salmenta-prozesuetan enpresak lotzeko eta horren inguruko zerbitzuak emateko.\nEibarko Udalaren “Espezializazio estrategikoa” SARI BEREZIA\nFokus: Kirol elektronikoan espezializatutako talentuaren jarraipen eta kudeaketarako plataforma digitala.\n“Iñaki Goenaga” 2021 AINTZATESPENA\nAIBE Mecánica de Precisión: Tresna eta makina bereziak diseinatzen eta ekoizten dituen eta doitasun handiko piezak mekanizatzen dituen enpresa.


Sozietate uharteak - Wikipedia, entziklopedia askea.\n(«Sozietate Uharteak» orritik birbideratua)\nSozietate uharteetako mapa.\nÎles de la Société edota Archipel de la Société\nTahiti, Raiatea, Moorea, Tahaa, Huahine eta Bora Bora\n227.807 (2007ko abuztua)\nSozietate uharteak (frantsesez Îles de la Société edota Archipel de la Société, tahitieraz Tōtaiete) Ozeano Barearen hegoaldean kokatzen den uhartedia da, administratiboki Frantziar Polinesian kokatzen direlarik. Berez uhartedi honek ez du tahitieraako izenik, halere ingelesezko Society hitzetik itzulitako Tōtaiete izendapena erabili ohi da. 2007ko abuztuan 227.807 biztanle zituen.\n1880an uharteak Frantziaren protektoratua bilakatu ziren.\nUhartedia bi azpimultzotan banaturik dago:\nHaizealdeko uharteak (Îles du-Vent):\nTahiti: hor, Papeete hiriburua dago.\nHaizebeko uharteak (Îles Sous-le-Vent):\nTahaa, Raiatea uhartearekin koralezko koroa elkarbanatzen du.\n1722an Jakob Roggeveen herbeheretarra izan zen uhartedira iritsi zen lehenbiziko europarra (Maupiti uharte txikira, hain zuzen). Gerora, 1767an Samuel Wallis ingelesak Tahiti eriden zuen. 1768an Louis Antoine de Bougainville frantziarrak uhartediari frantziar errege familiaren ohorez, Borbon Uharteak izena ipini zion. Halere, 1767an James Cook britainiarrak Society Islands izena jarri zien, bidaia antolatu zion Royal Society elkartearen ohorez: hori behin betiko izena bilakatu da. Aipagarria da Domingo Bonetxea euskal itsasgizona bertan birritan izan zela: bata 1772-1773ko espedizioan eta bestea, 1774-1775koan.\nSozietate uharteetako bandera


Alde - GARA\nNola nagoen galdetzen didatenean «ongi» esan ohi duen horietakoa naiz. «Ongi» horrek maiz «gaizki» ezkutatzen du, eta gizartearen beste horrenbeste arauren antzera erabilgarria da, gaizki gaudela aitortzearen pribilegioa ez baita kalean edonorekin konpartitzeko modukoa. Beste askotan, «ongi» nork bere buruari esandako gezurra baino ez da: «oso gaizki» esan nahi du, «baina ez naiz konturatu ere egiten». Asko gara gezur edota auto-gezur automatikoaren klubera harpidetutakoak, «onginago» politikaren jarraitzaileak.\nSarean gaizki gaude. Honen iritzia jasangaitza iruditu zaigu. Artikulu horrek amorratu gaitu. Alderdiek zeresanik ez, politikariek, blogariek, Twitterreko eroek, Facebook-eko trollek. Iruzkin hori utzi duen tipoari gustura botako genioke aldarriren bat. Egunkariko albistearen komentarioarekin askatu dugu umore txarra eta berriz gaiztotu zaigu hurrengoa irakurtzerakoan. Gaizki, gaizki, gaizki.\nInternet zale amorratua izanik ere beldur naiz zarata horrek guztiak ez ote garamatzan paralisira. Beldur naiz kontrairitzien orkestran ez ote ditugun Sarearen sormenerako aukera asko galtzen. Eskura ditugu lehen pentsaezinak ziren errealizadore, musikari, idazle, software egile edota argazkilari izateko aukerak, baina ez dakit horretan ari garen, edo «kalean uso, etxean otso» esaera iruntzitara jarri, eta «kalean ongi, Sarean gaizki» errutinan kateatuegi. Ez dut uste mutur batean edo bestean benetan geure alde ari garenik: geure buruaren eta geure munduaren alde.\nMetrokoadroka kolektiboaren «Hura ez da lekua» lanetik esaldia lapurtuta: ez nago kontra egotearen kontra, baina alde egotearen alde nago.


Inicio · PROYECTOS · ESTRATEGIA DE SUELOS CONTAMINADOS DEL PAÍS VASCO\n1/2005 euskal legeak, Lurzoruaren Kutsaduraren Prebentzioa eta Zuzenketarako, ekidin nahi du alterazio berrien agerpena lurzoruetan, kasu larrienei soluzioa ematea, eta jarauntsitako pasiboaren erresoluzioa planifikatzea. Horretarako, Administrazio Publikoak, proposamen horiek errealitate bihurtzeko dituzten lurzoru politikaren baliabideak biltzen ditu. Ingurumenaren euskal agentzia IHOBEk bultzatutako Lurzoru Kutsatuen Plana baliabide horien artean aurkitzen da.\nNaiderrek horren eginkizunean parte hartu zuen diseinatuz eta exekutatuz kudeaketa sistema propio bat zuen prozesu bat, herrialdeen zenbait agente sozialen (ekologistak eta kontsumitzaileen elkarteak) sektorialen (sustatzaile inmobiliario eta eraikitzaileak; enpresa elkarteak; abokatuak; notarioak eta erregistratzaileak; elkargo profesionalak) eta instituzionalen (Eusko Jaurlaritza, Foru Aldundiak eta Udalerriak) parte hartze zuzena, pro-aktiboa eta eraginkorra bermatuko duena. Halaber, Naider, Planaren konfigurazioan, agenteen parte hartze prozesuaren dinamizazioaren parte izan zen.\nOndoren, Naiderrek euskarri estrategikoa eman dio Eusko Jaurlaritzako Ingurumen Departamentuari Euskal Autonomia Erkidegoan dauden 7.000 leku potentzialki kutsatuen kudeaketari lotutako zenbait arlotan.\nAzpimarragarria izan daiteke, zentzu horretan, kutsatutako lurzoruen politika finantzaketa modelo eta baliabideen identifikazioa eta diseinua, edota gidalerroen elaborazioa Euskadin Lurzoru Kutsatuen Funts bat (ihobe) diseinatzeko.\nLurzoru Kutsatuen Plana 2007-2012 (pdf)


Francisco Roig Ballester jn. (1912-2003) eta Trinidad Alfonso Mocholí and. (1911-2006) senar-emazteek eman zioten hasiera Mercadonaren ibilbideari, Cárnicas Roig Taldearen barruan. Familia-negozio honen parte ziren orduko harategiak janari-denda bihurtu ziren.\nJuan Roig-ek eta bere emazteak, Juanen anai-arreba Fernando, Trinidad eta Amparorekin batera, Mercadona erosten diote beren aitari. 8 denda ditu enpresak momentu honetan, 300 bat m2-ko saltoki-saladunak. Juan Roig-ek konpainiaren zuzendaritza bere gain hartu, eta honen ibilbidea hasten da, enpresa independente gisa ulerturik.\nEspainiako lehen enpresa da barra-kodeak irakurtzeko eskanerra erabiltzen salmenta puntuetan.\nRiba-roja de Túria-ko (Valentzia) lehenengo bloke logistikoaren inaugurazioa, guztiz automatizaturik egoteagatik aitzindaria Espainian. Supermercados Superette-n erosketa, Valentzian 22 dendaren jabe zena.\nCesta de Distribución y Desarrollo de Centros Comerciales delakoaren Erosketa; horri esker, Madrilen presente izatea lortuz.\nJuan Roig eta Hortensia M. Herrerok konpainiaren kapitalaren gehiengoaren jabe bihurtzen dira.\nDinos eta Super Aguilarren erosketa. Hornitzaileekiko Datuen Truke Elektronikoa (DTE) hasten da.\n10.000 langile eta 150 denden kopuruak erdiesten dira.\nBPB (Beti Prezio Baxuak) estrategia komertziala ezartzen da, denborarekin Erabateko Kalitate Eredua bilakatuko dena.\nHacendado, Bosque Verde, Deliplus eta Compy marken sorrera. 200. supermerkatua irekitzen da Segorbe-n (Castelló). Langile guztiei zuzendutako lehen enpresa-hitzarmena sinatzen da.\nAntequera-ko (Málaga) Almacenes Gómez Serrano-rekin elkartzeko hitzarmena.\nAlmacenes Paquer eta Supermercados Vilaró-ren erosketa, biak Katalunian.\nGarai horretan 16.825 pertsonek osatzen zuten langile-taldeko kide guztiak finko egiteko prozesua amaitzen da, 1995ean hasia zena. Antequera-ko (Málaga) bloke logistiko berriaren inaugurazioa. Lurrindegien diseinua eta eredua berritzeko egitasmoa abian jartzen da.\nSant Sadurní d'Anoia-ko (Bartzelona) bloke logistiko berria eraikitzen da. Massanassa-n (Valentzia) Giroka Sailkatutako lehen Denda irekitzen da. Bitarteko Hornitzaileen lehenengo batzarra egiten da. Enpresako Hitzarmen Kolektiboa sinatzen da (2001-2005).\nLangileen seme-alabentzako lehenengo haur hezkuntzako zentroa irekitzen da, Sant Sadurní d'Anoia-ko (Bartzelona) bloke logistikoan. Mercadonak 500 denden kopurua erdiesten du, Linares-eko lehen supermerkatua irekiz.\nLehen enpresa da Ikuskatze Etiko bat egiten. San Isidro-ko (Alacant) bloke logistikoaren eta enpresako bigarren haur hezkuntzarako zentroaren inaugurazioak. Hortensia H. lurrin lerro berria merkaturatzen da. Palma Mallorcakoan dagoen Mercat de l'Olivar-reko instalazioetan supermerkatu bat inauguratzen da.\nHuévar-reko (Sevilla) bloke logistikoaren eta enpresako hirugarren haur hezkuntzako zentroaren inaugurazioak. Zuzendaritza Batzordeak arau orokor gisa igandeetan ez irekitzea erabakitzen du.\nMercadonaren uniforme berria ezartzen da. Granadilla de Abona-ko (Tenerife) bloke logistikoa inauguratzen da. Hurrengo lau urterako Enpresako Hitzarmen Kolektiboa sinatzen da (2006-2009).\nKonpainiaren hogeita bosgarren urteurrena. Konpainiaren 1.000. dendaren inaugurazioa Calp-en (Alacant). Mercadona Txartelaren irudi berria plazaratzen da.\nCiempozuelos-eko (Madrid) Almacén Siglo XXI izeneko bloke logistikoaren abian jartzea. Munduko laugarren enpresa izen on korporatiboari dagokionez, New York-eko Reputation Institute-ren ikerketaren arabera.\nEzarri zenetik 15 urtera, bere Erabateko Kalitate Ereduari ekiten dio Mercadonak berriz ere. Orga Menua: “Nagusia”-ri Erabateko Erosketaren orga eskaintzeko, kalitate handienekoa eta merkatuko prezio merkeenean. Ingenio-ko (Kanaria Handia) bloke logistikoaren inaugurazioa.\nXumetasunera itzuli eskaintza eraginkorra izateko, “Nagusia”-rentzat balioa eransten duena egiten, hain zuzen. Enpresaren Hitzarmen Kolektibo berriaren sinadura eta Berdintasun Plana (2010-2013).\nLidergoan eta Esfortzuaren Kulturan oinarritutako Giza Baliabideen kudeaketarako eredua, etekin eta emankortasun handiko enpresa bat izateko giltzarriak baitira horiek.\nMercadonak hogeita hamar urte betetzen ditu konpainiako bost osagaien hazkundea ardatz modura duen ereduarekin. Poltsengatik kobratzen hasten da, Hondakinen Nazio Plan Integratuari egokitzeko.\nHitzarmen Kolektiboa eta Berdintasun Planaren sinadura 2014-2018. Dendariagoak izateko berrasmatu gure burua. Freskoen atal berriak ezartzen dira. Mercadonaren Nekazaritzako Elikagaien Kate Jasangarria garatzeari ekiten zaio. Guadix-eko (Granada) bloke logistikoaren inaugurazioa.\n1.500. supermerkatua irekitzen da, Santander hiriko Cazoña auzoan, hain zuzen. Albalat dels Sorells-eko (Valentzia) Datuak Prozesatzeko Zentro berria abian jartzen da.\nFormakuntza eta Zerbitzuen Zentro berria Albalat dels Sorells-en (Valentzia). Mercadonaren berrikuntza erradikaleko eredua nazioartean aintzatesten da.\nPortugalen sartuta nazioartekotzeko proiektuari ekitea onartu zuen. Denda Eraginkorraren Eredu Berria duten lehen bi supermerkatuak inauguratu zituen Puerto de Sagunton (Valentzia) eta Peligrosen (Granada).\nFrescos Global estrategiaren garapena, freskoen atal berriak sustatzeko eta modernizatzeko. Lur-sail baten erosketa Parc Sagunt-eko bloke logistiko berrirako (Sagunto, Valentzia). Eraldaketa digitalaren proiektuaren hasiera SAP konpainia teknologikoaren eskutik.\nOnlineko salmenta-zerbitzu berria aurkeztu da Valentzian. “Jateko prest” zerbitzu berria martxan jarri da. Hornitzaile Eredua aldatu eta Totaler hornitzaile bilakatu da, “Nagusi"arentzako aukerarik onena izaten segitu ahal izateko. 2019-2023 tarterako Enpresaren Hitzarmen Kolektiboaren eta Berdintasun Planaren sinadura.\nNazioartekotze-proiektua egia bihurtu da Portugalgo lehen saltokia irekita.\nOso urte zaila izan da, baina, Mercadona Proiektua osatzen duten pertsona apartei esker, konpainiak inoiz izan duen kudeaketarik onena lortu du. Eta plastiko gutxiago erabiltzeko eta hondakinak kudeatzeko 6.25 Estrategiak ere jarraitu egiten du.\nKalitate sendoarekiko konpromisoa dute Mercadonako sail guztiek. Plastiko gutxiago erabiltzeko eta haren hondakinak kudeatzeko 6.25 Denden Eredua ezartzen amaitu da. Vila do Condeko (Porto) eta Lisboako koberrikuntza-zentroak inauguratu dira.\nMercadonaren Proiektuak aurrera darrai…